title: 2008/647/EK,Euratom: Padomes Lēmums ( 2008. gada 15. jūlijs ), ar ko ieceļ Eiropas Ekonomikas un sociālo lietu komitejas locekli no Somijas

text:
               8.8.2008

               LV

               Eiropas Savienības Oficiālais Vēstnesis

               L 213/37

      PADOMES LĒMUMS

   (2008. gada 15. jūlijs),
   ar ko ieceļ Eiropas Ekonomikas un sociālo lietu komitejas locekli no Somijas
   (2008/647/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 259. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 167. pantu,
   ņemot vērā Padomes Lēmumu 2006/651/EK, Euratom
       (1),
   ņemot vērā Somijas valdības priekšlikumu,
   ņemot vērā Komisijas atzinumu,
   tā kā pēc Eero LEHTI kunga atkāpšanās no amata Eiropas Ekonomikas un sociālo lietu komitejā ir atbrīvojusies viena komitejas locekļa vieta,
   IR PIEŅĒMUSI ŠO LĒMUMU.
   1. pants
   Ar šo Thomas PALMGREN kungu, Suomen Yrittäjät (Somijas uzņēmumu federācija) starptautisko attiecību speciālistu, ieceļ par Eiropas Ekonomikas un sociālo lietu komitejas locekli uz atlikušo pilnvaru laiku līdz 2010. gada 20. septembrim.
   2. pants
   Šis lēmums stājas spēkā tā pieņemšanas dienā.

      Briselē, 2008. gada 15. jūlijā

            Padomes vārdā —

            priekšsēdētājs

         M. BARNIER

      (1)  OV L 269, 28.9.2006., 13. lpp. Lēmumā grozījumi izdarīti ar Lēmumu 2007/622/EK, Euratom (OV L 253, 28.9.2007., 39. lpp.).


title: 2012/631/KĀDP: Politikas un drošības komitejas Lēmums EULEX KOSOVO /2/2012 ( 2012. gada 12. oktobris ), ar ko pagarina Eiropas Savienības Tiesiskuma misijas Kosovā, EULEX KOSOVO , misijas vadītāja pilnvaru termiņu

text:
               16.10.2012

               LV

               Eiropas Savienības Oficiālais Vēstnesis

               L 282/45

         POLITIKAS UN DROŠĪBAS KOMITEJAS LĒMUMSEULEX KOSOVO/2/2012
   (2012. gada 12. oktobris),
   ar ko pagarina Eiropas Savienības Tiesiskuma misijas Kosovā (1), EULEX KOSOVO, misijas vadītāja pilnvaru termiņu
   (2012/631/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā, EULEX KOSOVO
       (2), un jo īpaši tās 12. panta 2. punktu,
   tā kā:

               (1)

               Saskaņā ar 12. panta 2. punktu Vienotajā rīcībā 2008/124/KĀDP Politikas un drošības komiteja (PDK) ir pilnvarota atbilstīgi Līguma 38. pantam pieņemt attiecīgus lēmumus Eiropas Savienības Tiesiskuma misijas Kosovā (EULEX KOSOVO) politiskās kontroles un stratēģiskās virzības nodrošināšanai, tostarp lēmumu iecelt misijas vadītāju.

               (2)

               Padome 2012. gada 5. jūnijā pieņēma Lēmumu 2012/291/KĀDP (3), ar ko EULEX KOSOVO termiņu pagarina līdz 2014. gada 14. jūnijam.

               (3)

               Pēc Savienības Augstās pārstāves ārlietās un drošības politikas jautājumos (AP) priekšlikuma PDK 2010. gada 27. jūlijā pieņēma Lēmumu 2010/431/KĀDP (4), ieceļot Xavier BOUT DE MARNHAC kungu par EULEX KOSOVO misijas vadītāju no 2010. gada 15. oktobra. Viņa pilnvaru termiņš tika attiecīgi pagarināts ar Lēmumu EULEX KOSOVO/1/2012 (5) līdz 2012. gada 14. oktobrim.

               (4)

               AP 2012. gada 4. oktobrī ierosināja pagarināt EULEX KOSOVO misijas vadītāja Xavier BOUT DE MARNHAC kunga pilnvaru termiņu līdz 2013. gada 31. janvārim,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības Tiesiskuma misijas Kosovā, EULEX KOSOVO, misijas vadītāja Xavier BOUT DE MARNHAC kunga pilnvaru termiņš tiek pagarināts līdz 2013. gada 31. janvārim.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 12. oktobrī

            Politikas un drošības komitejas vārdā –

            priekšsēdētājs

         O. SKOOG

      (1)  Šis nosaukums neskar nostājas par statusu un atbilst ANO DPR 1244 (1999) un Starptautiskās Tiesas atzinumam par Kosovas neatkarības deklarāciju.

      (2)  OV L 42, 16.2.2008., 92. lpp.

      (3)  OV L 146, 6.6.2012., 46. lpp.

      (4)  OV L 202, 4.8.2010., 10. lpp.

      (5)  OV L 154, 15.6.2012., 24. lpp.


title: 2007/1/EK: Padomes Lēmums ( 2007. gada 1. janvāris ) par Eiropas Kopienu Komisijas locekļu iecelšanu

text:
               4.1.2007

               LV

               Eiropas Savienības Oficiālais Vēstnesis

               L 1/4

      PADOMES LĒMUMS

   (2007. gada 1. janvāris)
   par Eiropas Kopienu Komisijas locekļu iecelšanu
   (2007/1/EK)
   EIROPAS SAVIENĪBAS PADOME,
   ņemot vērā Aktu par Bulgārijas Republikas un Rumānijas pievienošanās Eiropas Savienībai nosacījumiem un pielāgojumiem Līgumos, kas ir Eiropas Savienības pamatā, un jo īpaši tā 45. pantu,
   ņemot vērā Eiropas Parlamenta atzinumus,
   vienojoties ar Komisijas priekšsēdētāju,
   IR PIEŅĒMUSI ŠO LĒMUMU.
   1. pants
   Ar šo laikposmam no 2007. gada 1. janvāra līdz 2009. gada 31. oktobrim par Komisijas locekļiem tiek iecelti:

                  Meglena KUNEVA kundze

                  Leonard ORBAN kungs.

         2. pants
   Šis lēmums stājas spēkā 2007. gada 1. janvārī.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 1. janvārī

            Padomes vārdā —

            priekšsēdētājs

         F.-W. STEINMEIER


title: 2012/511/ES: Padomes Lēmums ( 2012. gada 23. jūlijs ) par to, lai Eiropas Savienības vārdā parakstītu Pārtikas palīdzības konvenciju

text:
               22.9.2012

               LV

               Eiropas Savienības Oficiālais Vēstnesis

               L 256/3

         PADOMES LĒMUMS
   (2012. gada 23. jūlijs)
   par to, lai Eiropas Savienības vārdā parakstītu Pārtikas palīdzības konvenciju
   (2012/511/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 214. panta 4. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Savienība ir pievienojusies 1999. gada Pārtikas atbalsta konvencijai (1) (turpmāk “1999. gada PAK”), kura zaudē spēku 2012. gada 1. jūlijā.

               (2)

               Padome 2010. gada 17. novembrī pilnvaroja Komisiju risināt sarunas, lai vienotos par Pārtikas palīdzības konvenciju (turpmāk “Konvencija”), kura ietver un atspoguļo modernizētu pieeju pārtikas palīdzībai un kura aizstātu 1999. gada PAK.

               (3)

               Sarunas tika sekmīgi pabeigtas 2012. gada 25. aprīlī.

               (4)

               Savienības interesēs ir parakstīt Konvenciju, jo tā palīdzētu sasniegt humānās palīdzības mērķus, kas minēti Līguma par Eiropas Savienības darbību 214. panta 1. punktā.

               (5)

               Konvencija ir atvērta parakstīšanai līdz 2012. gada 31. decembrim.

               (6)

               Konvencija būtu jāparaksta, ņemot vērā tās noslēgšanu,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Pārtikas palīdzības konvenciju (turpmāk “Konvencija”), ņemot vērā tās noslēgšanu (2).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt konvenciju.
   3. pants
   Šis lēmums stājas spēkā tā pieņemšanas dienā.

      Briselē, 2012. gada 23. jūlijā

            Padomes vārdā –

            priekšsēdētāja

         C. ASHTON

      (1)  OV L 222, 24.8.1999., 40. lpp.

      (2)  Konvencijas tekstu publicēs kopā ar lēmumu par tās noslēgšanu.


title: Eiropas Parlamenta Lēmums (ES) 2016/1599 (2016. gada 28. aprīlis) par ARTEMIS kopuzņēmuma 2014. finanšu gada pārskatu apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/430

         EIROPAS PARLAMENTA LĒMUMS (ES) 2016/1599
   (2016. gada 28. aprīlis)
   par ARTEMIS kopuzņēmuma 2014. finanšu gada pārskatu apstiprināšanu
   EIROPAS PARLAMENTS,

               —

               ņemot vērā ARTEMIS kopuzņēmuma 2014. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma ARTEMIS finanšu gada pārskatiem laikposmā no 2014. gada 1. janvāra līdz 2014. gada 26. jūnijam ar Kopuzņēmuma atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Kopuzņēmumam par 2014. finanšu gada budžeta izpildi (05587/2016 – C8-0055/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 209. pantu,

               —

               ņemot vērā Padomes 2007. gada 20. decembra Regulu (EK) Nr. 74/2008, ar ko izveido ARTEMIS kopuzņēmumu, lai īstenotu kopīgu tehnoloģiju ierosmi iegulto datorsistēmu jomā (4),

               —

               ņemot vērā Padomes 2014. gada 6. maija Regulu (ES) Nr. 561/2014, ar ko izveido kopuzņēmumu ECSEL
                   (5) un jo īpaši tās 1. panta 2. punktu un 12. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

               —

               ņemot vērā Komisijas 2013. gada 30. septembra Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (7),

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu (A8-0092/2016),

               1.

               atliek ARTEMIS kopuzņēmuma 2014. finanšu gada pārskatu apstiprināšanu;

               2.

               uzdod priekšsēdētājam šo lēmumu nosūtīt ECSEL kopuzņēmuma izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 422, 17.12.2015., 9. lpp.

      (2)  OV C 422, 17.12.2015., 10. lpp.

      (3)  OV L 298, 26.10.2012., 1. lpp.

      (4)  OV L 30, 4.2.2008., 52. lpp.

      (5)  OV L 169, 7.6.2014., 152. lpp.

      (6)  OV L 357, 31.12.2002., 72. lpp.

      (7)  OV L 38, 7.2.2014., 2. lpp.


title: 2007/372/EK: Komisijas Lēmums ( 2007. gada 31. maijs ) par Lēmuma 2004/20/EK grozīšanu, lai Saprātīgas enerģētikas izpildaģentūru pārveidotu par Konkurētspējas un jauninājumu izpildaģentūru

text:
               1.6.2007

               LV

               Eiropas Savienības Oficiālais Vēstnesis

               L 140/52

      KOMISIJAS LĒMUMS

   (2007. gada 31. maijs)
   par Lēmuma 2004/20/EK grozīšanu, lai Saprātīgas enerģētikas izpildaģentūru pārveidotu par Konkurētspējas un jauninājumu izpildaģentūru
   (2007/372/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (1),
   tā kā:

               (1)

               Saistībā ar Lisabonas izaugsmes un nodarbinātības stratēģiju Komisija ir veikusi virkni pasākumu, kuru mērķis ir veicināt un attīstīt konkurētspēju un jauninājumus, lai sekmētu izaugsmi un padarītu Eiropu pievilcīgāku ieguldījumiem un darbam.

               (2)

               Starp šiem pasākumiem ir Eiropas Parlamenta un Padomes 2006. gada 24. oktobra Lēmums Nr. 1639/2006/EK, ar ko izveido konkurētspējas un inovāciju pamatprogrammu (2007. līdz 2013. gads) (2). Konkurētspējas un inovāciju pamatprogrammas (turpmāk tekstā – KIP) mērķi ir sekmēt uzņēmumu, sevišķi mazo un vidējo uzņēmumu (turpmāk tekstā – MVU), konkurētspēju, veicināt visu veidu jauninājumus, tostarp jauninājumus ekoloģijas jomā, paātrināt informācijas sabiedrības attīstību un veicināt energoefektivitāti un jaunus un atjaunojamus enerģijas avotus. Šie mērķi jāsasniedz, īstenojot šādas konkrētas programmas: Uzņēmējdarbības un inovāciju programma, Informācijas un komunikāciju tehnoloģiju politikas atbalsta programma un programma “Saprātīga enerģija Eiropai”.

               (3)

               Saistībā ar Lisabonas stratēģiju veiktie pasākumi ietver arī Eiropas Parlamenta un Padomes 2006. gada 24. oktobra Regulu (EK) Nr. 1692/2006, ar ko izveido otro Marco Polo programmu Kopienas finansiālās palīdzības piešķiršanai, lai uzlabotu kravu autopārvadājumu sistēmas ekoloģiskās īpašības (Marco Polo II), un ar ko atceļ Regulu (EK) Nr. 1382/2003 (3). Marco Polo II mērķi ir samazināt sastrēgumus, uzlabot transporta sistēmas sniegumu vides kontekstā un veicināt vairākveidu pārvadājumus, tādējādi dodot ieguldījumu efektīvās un ilgtspējīgās transporta sistēmās un konkurences un jauninājumu sekmēšanā Kopienā, sevišķi MVU.

               (4)

               Saprātīgas enerģētikas izpildaģentūra (turpmāk tekstā – SEI) tika izveidota ar Komisijas Lēmumu 2004/20/EK (4), lai vadītu Kopienas darbību enerģētikas jomā, ko veic saistībā ar programmu “Saprātīga enerģija Eiropai 2003–2006” (turpmāk tekstā – SEE programma 2003–2006), kuru pieņēma ar Eiropas Parlamenta un Padomes Lēmumu Nr. 1230/2003/EK (5). Lēmumā 2004/20/EK paredzēts, ka SEI darbojas līdz 2008. gada 31. decembrim, īstenojot līgumus un subsīdijas saistībā ar SEE programmu 2003–2006.

               (5)

               Ārēju konsultantu veikta izmaksu un ieguvumu analīze liecina, ka visekonomiskākais risinājums būtu turpināt uzdot esošajai SEI īstenošanas uzdevumus saistībā ar jauno SEE programmu 2007–2013.

               (6)

               Izmaksu un ieguvumu analīze arī liecina, ka programmas īstenošanas uzdevumus saistībā ar Uzņēmējdarbības un inovāciju programmu KIP, kā arī Marco Polo II varētu efektīvāk veikt izpildaģentūra, vienlaikus nodrošinot, ka Komisija pārrauga šīs programmas kopumā.

               (7)

               Tā kā SEE programma 2007–2013 ir iekļauta KIP un lai nodrošinātu konsekvenci attiecībā uz to, kā KIP tiek īstenoti projekti, SEI papildus SEE programmas 2007–2013 izpildei jāuzdod daži īstenošanas uzdevumi saistībā ar Uzņēmējdarbības un inovāciju programmu, kas arī ir daļa no KIP. Turklāt, tā kā Marco Polo II ir kopēji mērķi ar KIP, sevišķi ar SEE programmu, tas ir, uzlabot energoefektivitāti transporta jomā un samazināt tā ietekmi uz vidi, un tā kā abas programmas varētu gūt labumu no ievērojamas sinerģijas, SEI jādeleģē arī daži īstenošanas uzdevumi attiecībā uz Marco Polo II.

               (8)

               Lai atspoguļotu papildu uzdevumus, SEI jāpārveido par Konkurētspējas un jauninājumu izpildaģentūru.

               (9)

               Tāpēc attiecīgi jāgroza Lēmums 2004/20/EK.

               (10)

               Šajā lēmumā paredzētie pasākumi ir saskaņā ar Izpildaģentūru komitejas atzinumu,

         IR NOLĒMUSI ŠĀDI.
   1. pants
   Lēmumu 2004/20/EK groza šādi:

               1)

               Tā 1. panta 2. punktu aizstāj ar šādu:
               “2.   Aģentūras nosaukums ir “Konkurētspējas un jauninājumu izpildaģentūra”.”

               2)

               Tā 3. pantu aizstāj ar šādu:
               “3. pants
               Ilgums
               Aģentūra pilda savus uzdevumus no 2004. gada 1. janvāra līdz 2015. gada 31. decembrim.”

               3)

               Tā 4. pantu aizstāj ar šādu:
               “4. pants
               Mērķi un uzdevumi
               1.   Aģentūra ir atbildīga par turpmāk uzskaitīto īstenošanas uzdevumu veikšanu, pārvaldot Kopienas darbības enerģētikas, Uzņēmējdarbības un inovāciju, tostarp ekoloģisku jauninājumu, un ilgtspējīgu kravu pārvadājumu jomā saistībā ar Konkurētspējas un inovāciju programmu 2007–2013, kas izveidota ar Eiropas Parlamenta un Padomes Lēmumu Nr. 1639/2006/EK (6) (turpmāk tekstā – KIP), un otro Marco Polo programmu 2007–2013, kas izveidota ar Eiropas Parlamenta un Padomes Regulu (EK) Nr. 1692/2006 (7):

                           a)

                           vadīt visus posmus konkrētos projektos saistībā ar Uzņēmējdarbības un inovāciju programmu un programmu “Saprātīga enerģija Eiropai”, kas izveidota ar Lēmumu Nr. 1639/2006/EK, un otro Marco Polo programmu, kā arī tam nepieciešamās pārbaudes, pieņemot vajadzīgos lēmumus, ja Komisija to ir pilnvarojusi šādi rīkoties;

                           b)

                           pieņemt budžeta izpildes dokumentus attiecībā uz ieņēmumiem un izdevumiem, kā arī, ja Komisija ir to pilnvarojusi, veikt visas tās darbības, kas vajadzīgas, lai pārvaldītu īstenošanas pasākumus un sevišķi tos, kuri saistīti ar līgumtiesību un subsīdiju piešķiršanu KIP un otrajā Marco Polo programmā;

                           c)

                           vākt, analizēt un nodot tālāk Komisijai visu informāciju, kas vajadzīga, lai virzītu un novērtētu KIP un otrās Marco Polo programmas īstenošanu.

                     2.   Aģentūra arī vada visus posmus īstenošanas pasākumiem, kas tai deleģēti saistībā ar šādām programmām:

                           a)

                           programma “Saprātīga enerģija Eiropai” (2003–2006), kas izveidota ar Eiropas Parlamenta un Padomes Lēmumu Nr. 1230/2003/EK (8);

                           b)

                              Marco Polo (2003–2006), kas izveidota ar Eiropas Parlamenta un Padomes Regulu (EK) Nr. 1382/2003 (9).

                     Komisijas tiesības un pienākumi saistībā ar pirmās daļas b) punktā minētajiem īstenošanas pasākumiem tiek nodoti aģentūrai.
               3.   Saņemot atzinumu no komitejas, kas izveidota ar Regulas (EK) Nr. 58/2003 24. pantu, Komisija var uzdot aģentūrai 1. punktā minētajās jomās veikt tāda paša veida uzdevumus saistībā ar KIP vai citām Kopienas programmām minētās regulas 2. panta nozīmē.
               4.   Komisijas lēmumā, ar ko deleģē pilnvaras aģentūrai, sīki izklāsta tai uzticētos uzdevumus, un tas pielāgojams, ņemot vērā visus papildu uzdevumus, ko aģentūrai var uzticēt. Komisijas lēmumu informatīvā nolūkā nosūta komitejai, kas izveidota ar Regulas (EK) Nr. 58/2003 24. pantu.

               4)

               Tā 6. pantu aizstāj ar šādu:
               “6. pants
               Subsīdijas
               Aģentūra saņem subsīdijas, kas iekļautas Eiropas Kopienu kopbudžetā no līdzekļiem, kuri piešķirti KIP un otrajai Marco Polo programmai, un attiecīgā gadījumā citām Kopienas programmām vai pasākumiem, kas uzticēti aģentūrai īstenošanai atbilstoši 4. panta 3. punktam.”

               5)

               Tā 8. pantu aizstāj ar šādu:
               “8. pants
               Administratīvā budžeta īstenošana
               Aģentūra īsteno savu administratīvo budžetu saskaņā ar Komisijas Regulas (EK) Nr. 1653/2004 (10) noteikumiem.

         2. pants
   Ar šā lēmuma pieņemšanas dienu visas atsauces uz Saprātīgas enerģētikas izpildaģentūru uzskatāmas par atsaucēm uz Konkurētspējas un jauninājumu izpildaģentūru.

      Briselē, 2007. gada 31. maijā

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 11, 16.1.2003., 1. lpp.

      (2)  OV L 310, 9.11.2006., 15. lpp.

      (3)  OV L 328, 24.11.2006., 1. lpp.

      (4)  OV L 5, 9.1.2004., 85. lpp.

      (5)  OV L 176, 15.7.2003., 29. lpp. Lēmumā grozījumi izdarīti ar Lēmumu Nr. 787/2004/EK (OV L 138, 30.4.2004., 12. lpp.).

      (6)  OV L 310, 9.11.2006., 15. lpp.

      (7)  OV L 328, 24.11.2006., 1. lpp.

      (8)  OV L 176, 15.7.2003., 29. lpp.

      (9)  OV L 196, 2.8.2003., 1. lpp.”

      (10)  OV L 297, 22.9.2004., 6. lpp.”


title: 2008/649/EK: Komisijas Lēmums, ( 2008. gada 3. jūlijs ), ar ko pieņem saistības, kas piedāvātas attiecībā uz Krievijas izcelsmes urīnvielas un amonija nitrāta (UAN) šķīduma importa antidempinga procedūru

text:
               8.8.2008

               LV

               Eiropas Savienības Oficiālais Vēstnesis

               L 213/39

      KOMISIJAS LĒMUMS,
   (2008. gada 3. jūlijs),
   ar ko pieņem saistības, kas piedāvātas attiecībā uz Krievijas izcelsmes urīnvielas un amonija nitrāta (UAN) šķīduma importa antidempinga procedūru
   (2008/649/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), (“pamatregula”) un jo īpaši tās 8. un 9. pantu,
   apspriedusies ar Padomdevēju komiteju,
   tā kā:
   A.   PROCEDŪRA

               (1)

               Padome ar Regulu (EK) Nr. 1995/2000 (2) noteica galīgo antidempinga maksājumu inter alia Krievijas izcelsmes urīnvielas un amonija nitrāta šķīdumu (“attiecīgais ražojums”) importam. Pēc pārskatīšanas saistībā ar termiņa beigām, ko sāka 2005. gada septembrī, Padome ar Regulu (EK) Nr. 1911/2006 (3) pagarināja minētos pasākumus pašreizējā līmenī uz pieciem gadiem.

               (2)

               Pēc AAS Novomoskovskiy Azot un AAS Nevinnomyssky Azot pārvaldītājas sabiedrības atvērtās akciju sabiedrības (AAS) Mineral and Chemical Company Eurochem, Krievija, (“ražotājs eksportētājs”) pieprasījuma Komisija ar paziņojumu, kas publicēts Eiropas Savienības Oficiālajā Vēstnesī
                   (4), 2006. gada 19. decembrī informēja par minēto pasākumu daļēja starpposma pārskatīšanas uzsākšanu.

               (3)

               Daļējās starpposma pārskatīšanas galīgie atzinumi un secinājumi attiecībā uz ražotāju eksportētāju izklāstīti Padomes Regulā (EK) Nr. 238/2008 (5). Starpposma pārskatīšanas laikā ražotājs eksportētājs izteica cenu saistību piedāvājumu, bet neiesniedza pietiekami pamatotu piedāvājumu pamatregulas 8. panta 2. punktā noteiktajā termiņā. Tomēr, kā noteikts minētajā Padomes regulā, Padome uzskata, ka ražotājam eksportētājam izņēmuma kārtā būtu jāatļauj iesniegt saistību piedāvājumus 10 kalendāro dienu laikā kopš minētās regulas stāšanās spēkā Padomes Regulas (EK) Nr. 238/2008 57. un 58. apsvērumā izklāstīto iemeslu dēļ. Pēc minētās Padomes regulas publicēšanas un minētajā regulā noteiktajā termiņā saskaņā ar pamatregulas 8. panta 1. punktu ražotājs eksportētājs iesniedza pieņemamu cenas saistību piedāvājumu.

         B.   SAISTĪBAS

               (4)

               Ražotājs eksportētājs piedāvāja pārdot attiecīgo ražojumu, kas atbilst KN kodam 3102 80 00, par tādu cenu, kas novērš dempinga nelabvēlīgās sekas, vai par augstāku cenu. Turklāt piedāvājumā paredzēta minimālās cenas indeksācija saskaņā ar attiecīgā ražojuma starptautiskām publiskām etaloncenām, ņemot vērā to, ka attiecīgā ražojuma cenas ievērojami atšķiras. Ražotājs eksportētājs piedāvāja ievērot konkrētus kvantitatīvos griestus, lai izvairītos no tā, ka imports varētu ietekmēt cenas Francijā, jo šīs cenas ir indeksācijas pamatā. Kvantitatīvo griestu līmeni kopā nosaka apmēram 10 % apjomā no attiecīgā ražojuma kopējā patēriņa Kopienā.

               (5)

               Turklāt, lai samazinātu cenu pārkāpumu risku, ko rada šķērskompensācija, ražotājs eksportētājs piedāvājās nepārdot izstrādājumu, uz ko attiecas saistības, Eiropas Kopienā tiem pašiem klientiem, kuriem tas pārdod citus izstrādājumus, izņemot dažus noteiktus ražojumus, attiecībā uz kuriem ražotājs eksportētājs apņemas ievērot īpašu cenu režīmu.

               (6)

               Ražotājs eksportētājs arī regulāri sniegs Komisijai sīku informāciju par tā veikto eksportu uz Kopienu, un tas nozīmē, ka Komisija varēs efektīvi uzraudzīt saistību izpildi. Turklāt šā ražotāja eksportētāja pārdošanas darbības struktūra ir tāda, ka Komisija saskaņoto saistību apiešanas risku uzskata par ierobežotu.

               (7)

               Pēc piedāvāto saistību atklāšanas Kopienas ražošanas nozare iebilda pret piedāvātajām saistībām. Kopienas ražošanas nozare iebilda, ka attiecīgā ražojuma cenas ir nepastāvīgas un ka minimālo cenu indeksācija, kas pamatojas uz attiecīgā ražojuma noteiktajām cenām, visos tirgus apstākļos nav darboties spējīga, īpaši tā nebūs darboties spējīga tirgū, kuru virza piedāvājums, t. i., tirgus situācijā, kur pircējs var noteikt cenu, jo piedāvājums ir liels. Tāpēc Kopienas ražošanas nozare ieteica minimālo cenu indeksāciju pamatot uz Waidhaus noteiktajām dabasgāzes cenām. Tomēr te jāpiezīmē, ka indeksācija, kas pamatojas uz dabasgāzes cenu, šajā gadījumā nav efektīva, jo attiecīgā ražojuma un dabasgāzes cenas ir maz saistītas. Attiecībā uz Kopienas ražošanas nozares piezīmi, ka tirgū, kuru virza piedāvājums, tagad lietotā indeksācijas formula nedarbosies, tiek piezīmēts, ka Komisija uzraudzīs šīs saistības, un, ja būs prima facie pierādījumi, ka šīs saistības vairs nedarbojas, Komisijai saskaņā ar 11. apsvērumu ātri jārīkojas, lai labotu situāciju.

               (8)

               Kopienas ražošanas nozare vēl apgalvoja, ka kvantitatīvie griesti būs pārāk augsti, un prasīja tos noteikt maksimāli 3 % apmērā no Kopienas kopējā patēriņa. Tā apgalvoja, ka ražotājs eksportētājs spēs ietekmēt cenas Kopienas tirgū, izmantojot lielākus apjomus un tā minimālo cenu indeksāciju padarot darboties nespējīgu. Šajā saistībā jāpiezīmē, ka kvantitatīvos griestus noteica tādā līmenī, ko uzskata par i) apmierinošu riska ierobežojumu ražotājiem eksportētājiem, kuri ietekmē cenas Francijas tirgū, tā padarot indeksācijas formulu darboties nespējīgu, ii) pietiekami augstu, lai saistības vienlaikus paliktu piemērojamas. Turklāt Kopienas ražošanas nozare nav pamatojusi savu apgalvojumu par to, kā par 3 % no Kopienas kopējā patēriņa lielāks apjoms var noteicoši ietekmēt cenas.

               (9)

               Tomēr Kopienas ražošanas nozare piedāvāja ieviest “progresīvus kvantitatīvos griestus”, kur katra ražotāja eksportētāja kvantitatīvie griesti katru gadu palielinās atkarībā no tā, kā ražotājs eksportētājs ievēro saistību noteikumus. Tomēr ierosinājumu noraidīja, jo kvantitatīvo griestu vienīgais mērķis ir ierobežot risku, kas ietekmē cenas, uz kurām pamatojas minimālās cenas indeksācija. Jāievēro arī tas, ka saistību pārkāpšanas gadījumā var atsaukt saistību pieņemšanu vispār.

               (10)

               Ņemot vērā iepriekšminēto, Krievijas ražotāju eksportētāju piedāvātās saistības ir pieņemamas.

               (11)

               Tomēr šo saistību īpašo elementu dēļ (t. i., jo īpaši indeksācijas formulas dēļ) Komisija regulāri novērtēs šo saistību piemērojamību. To piemērojamības novērtēšanai Komisija ņems vērā, bet neaprobežosies ar šādiem kritērijiem: attiecīgā ražojuma cenas Francijas tirgū, indeksācijas formulas koeficienta līmenis, ražotāja eksportētāja pārdošanas cenas, ko tas ietver ceturkšņa ziņojumos par pārdošanām, Kopienas ražošanas nozares rentabilitāte. Gadījumā, ja piemērojamības novērtējums rādīs, ka Kopienas ražošanas nozares rentabilitātes samazināšanos izraisa saistības, Komisija saskaņā ar pamatregulas 8. panta 9. punktu apņemas ātri atcelt saistību pieņemšanu.

               (12)

               Lai Komisija varētu efektīvi uzraudzīt to, kā uzņēmums ievēro saistības, kad attiecīgajam muitas dienestam tiek iesniegts pieprasījums par laišanu brīvā apgrozībā atbilstīgi saistībām, atbrīvojumu no antidempinga maksājuma saņem ar noteikumu, ka i) ir iesniegts saistību rēķins, kurā norādīta vismaz tā informācija, kas minēta Padomes Regulas (EK) Nr. 789/2008 (6) pielikumā; ii) importētās preces minētie uzņēmumi ir tieši ražojuši, nosūtījuši un par tām izrakstījuši rēķinu pirmajam neatkarīgajam klientam Kopienā un iii) muitā deklarētās un uzrādītās preces precīzi atbilst aprakstam saistību rēķinā. Ja šāds rēķins netiek iesniegts vai tas neatbilst muitā uzrādītajiem izstrādājumiem, ir jāmaksā attiecīgais antidempinga maksājums.

               (13)

               Lai turpmāk nodrošinātu saistību ievērošanu, importētājiem ar minēto Padomes Regulu (EK) Nr. 789/2008 ir darīts zināms, ka minētajā regulā paredzēto nosacījumu neizpildīšana vai tas, ka Komisija atsauc saistību pieņemšanu, var par attiecīgajiem darījumiem radīt muitas parādu.

               (14)

               Saistību pārkāpuma vai atsaukšanas gadījumā vai tad, ja Komisija atsauc saistību pieņemšanu, saskaņā ar pamatregulas 8. panta 9. punktu automātiski piemēro pamatregulas 9. panta 4. punktā noteikto antidempinga maksājumu,

         IR NOLĒMUSI ŠĀDI.
   1. pants
   Ar šo pieņem saistības, ko sakarā ar antidempinga procedūru attiecībā uz Krievijas izcelsmes amonija nitrāta ūdens vai amonjaka šķīduma importu piedāvā tālāk minētie ražotāji eksportētāji.

               Valsts

               Uzņēmums

                  Taric papildkods

               Krievija

                  EuroChem uzņēmumu grupas atklātā akciju sabiedrība (AAS) minerālu un ķīmisko vielu uzņēmums EuroChem, Maskava, Krievijā, attiecībā uz ražojumiem, ko ražojis tā saistītais uzņēmums AAS NAK Azot, Novomoskovsk, Krievijā, vai ražojis tā saistītais uzņēmums AAS Nevinnomyssky Azot, Nevinnomyssk, Krievijā, un pārdots tieši pirmajam neatkarīgajam pircējam Kopienā vai ar Eurochem Trading GmbH, Zug, Šveicē, starpniecību pirmajam neatkarīgajam pircējam Kopienā

               A885

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2008. gada 3. jūlijā

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV L 238, 22.9.2000., 15. lpp. Regulā grozījumi izdarīti ar Regulu (EK) Nr. 1675/2003 (OV L 238, 25.9.2003., 4. lpp.).

      (3)  OV L 365, 21.12.2006., 26. lpp.

      (4)  OV C 311, 19.12.2006., 51. lpp.

      (5)  OV L 75, 18.3.2008., 14. lpp.

      (6)  Sk. šī Oficiālā Vēstneša 14. lpp.


title: 2014/310/KĀDP: Politikas un drošības komitejas Lēmums EUCAP Sahel Mali/1/2014 ( 2014. gada 26. maijs ) par Eiropas Savienības KDAP misijas Mali ( EUCAP Sahel Mali ) vadītāja iecelšanu

text:
               3.6.2014

               LV

               Eiropas Savienības Oficiālais Vēstnesis

               L 164/43

         POLITIKAS UN DROŠĪBAS KOMITEJAS LĒMUMS EUCAP SAHEL MALI/1/2014
   (2014. gada 26. maijs)
   par Eiropas Savienības KDAP misijas Mali (EUCAP Sahel Mali) vadītāja iecelšanu

      (2014/310/KĀDP)

   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2014/219/KĀDP (2014. gada 15. aprīlis) par Eiropas Savienības KDAP misiju Mali (EUCAP Sahel Mali) (1) un jo īpaši tā 7. panta 1. punktu,
   tā kā:

               (1)

               Ievērojot Lēmumu 2014/219/KĀDP, Politikas un drošības komiteja saskaņā ar Līguma 38. pantu ir pilnvarota pieņemt attiecīgus lēmumus, lai īstenotu misijas EUCAP Sahel Mali politisko kontroli un stratēģisko vadību, tostarp pieņemt lēmumu par misijas vadītāja iecelšanu.

               (2)

               Savienības Augstā pārstāve ārlietās un drošības politikas jautājumos ir ierosinājusi iecelt Albrecht CONZE kungu par EUCAP Sahel Mali misijas vadītāju uz laikposmu no 2014. gada 26. maija līdz 2015. gada 14. janvārim,

         IR PIEŅĒMUSI ŠO LĒMUMU.
   1. pants
   Ar šo Albrecht CONZE kungs tiek iecelts par Eiropas Savienības KDAP misijas Mali (EUCAP Sahel Mali) vadītāju uz laikposmu no 2014. gada 26. maija līdz 2015. gada 14. janvārim.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 26. maijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 113, 16.4.2014., 21. lpp.


title: Padomes Lēmums (KĀDP) 2015/76 ( 2015. gada 19. janvāris ), ar ko sāk Eiropas Savienības KDAP misiju Mali ( EUCAP Sahel Mali) un groza Lēmumu 2014/219/KĀDP

text:
               20.1.2015

               LV

               Eiropas Savienības Oficiālais Vēstnesis

               L 13/5

         PADOMES LĒMUMS (KĀDP) 2015/76
   (2015. gada 19. janvāris),
   ar ko sāk Eiropas Savienības KDAP misiju Mali (EUCAP Sahel Mali) un groza Lēmumu 2014/219/KĀDP
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Padomes Lēmumu 2014/219/KĀDP (2014. gada 15. aprīlis) par Eiropas Savienības KDAP misiju Mali (EUCAP Sahel Mali) (1) un jo īpaši tā 4. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 15. aprīlī pieņēma Lēmumu 2014/219/KĀDP.

               (2)

               Padome 2014. gada 14. oktobrī apstiprināja misijas EUCAP Sahel Mali operāciju koncepciju.

               (3)

               Pēc civilā operāciju komandiera ieteikuma un pēc EUCAP Sahel Mali sākotnējo operatīvo spēju izveides misija būtu jāsāk 2015. gada 15. janvārī, un tai būtu jāpaliek spēkā 24 mēnešus.

               (4)

               Lēmumā 2014/219/KĀDP pirmajiem deviņiem mēnešiem pēc lēmuma stāšanās spēkā bija paredzēta finanšu atsauces summa EUR 5 500 000 apmērā. Būtu jāparedz jauna atsauces summa 12 mēnešu laikposmam, sākot ar 2015. gada 15. janvāri. Šajā nolūkā būtu jāgroza Lēmums 2014/219/KĀDP.

               (5)

                  EUCAP Sahel Mali tiks īstenota situācijā, kas var pasliktināties un varētu kavēt Līguma par Eiropas Savienību 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības KDAP misiju Mali (EUCAP Sahel Mali) sāk 2015. gada 15. janvārī.
   2. pants
   Ar šo EUCAP Sahel Mali civilais operāciju komandieris nekavējoties tiek pilnvarots sākt misijas īstenošanu.
   3. pants
   Lēmuma 2014/219/KĀDP 14. panta 1. punktu aizstāj ar šādu:

      “1.   Finanšu atsauces summa, kas paredzēta, lai no 2014. gada 15. aprīļa līdz 2015. gada 14. janvārim segtu ar misiju EUCAP Sahel Mali saistītos izdevumus, ir EUR 5 500 000. Finanšu atsauces summa, kas paredzēta, lai no 2015. gada 15. janvāra līdz 2016. gada 14. janvārim segtu ar misiju EUCAP Sahel Mali saistītos izdevumus, ir EUR 11 400 000. Par finanšu atsauces summu turpmākajiem laikposmiem lēmumu pieņem Padome.”

   4. pants
   Šis lēmums stājas spēkā tā pieņemšanas dienā.
   To piemēro no 2015. gada 15. janvāra.

      Briselē, 2015. gada 19. janvārī

            Padomes vārdā –

            priekšsēdētāja

         F. MOGHERINI

      (1)  OV L 113, 16.4.2014., 21. lpp.


title: 2013/86/ES: Padomes Lēmums ( 2013. gada 12. februāris ) par to, lai Eiropas Savienības vārdā noslēgtu Nagojas un Kualalumpuras papildprotokolu par atbildību un atlīdzināšanu, kas pievienots Kartahenas protokolam par bioloģisko drošību  Dokuments attiecas uz EEZ

text:
               19.2.2013

               LV

               Eiropas Savienības Oficiālais Vēstnesis

               L 46/1

      PADOMES LĒMUMS

   (2013. gada 12. februāris)
   par to, lai Eiropas Savienības vārdā noslēgtu Nagojas un Kualalumpuras papildprotokolu par atbildību un atlīdzināšanu, kas pievienots Kartahenas protokolam par bioloģisko drošību
   (Dokuments attiecas uz EEZ)
   (2013/86/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. pantu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Kartahenas protokola par bioloģisko drošību, kas pievienots Konvencijai par bioloģisko daudzveidību (2) (“Protokols”), 27. pantā paredzēts, ka Pušu konference, kas pilda Protokola Pušu sanāksmes funkcijas (COP/MOP), tās pirmajā sanāksmē pieņem procesu attiecībā uz starptautisku noteikumu un procedūru izstrādi par atbildību un tāda kaitējuma atlīdzināšanu, kas radies saistībā ar dzīvu modificēto organismu pārrobežu pārvietošanu.

               (2)

               Padome 2007. gada jūnijā pieņēma lēmumu, ar ko pilnvaroja Komisiju Savienības vārdā un saskaņā ar konkrētām sarunu norādēm piedalīties sarunās par atbildību un atlīdzināšanu šajā jomā attiecībā uz jautājumiem, kas ir Savienības kompetencē. Minēto pilnvaru termiņš 2008. gada oktobrī tika pagarināts, lai aptvertu sarunu pēdējos posmus.

               (3)

               Piektajā COP/MOP Nagojā (Japānā) Savienība, ņemot vērā, ka tas atbilda apstiprinātajām Savienības nostājām un Komisijai adresētajām sarunu norādēm, atbalstīja galīgo kompromisu par Nagojas un Kualalumpuras papildprotokolu par atbildību un atlīdzināšanu, kas pievienots Kartahenas protokolam par bioloģisko drošību (“papildprotokols”).

               (4)

               Piektajā COP/MOP noslēguma plenārsēdē 2010. gada 15. oktobrī tika pieņemts papildprotokols.

               (5)

               Padome 2010. gada 20. decembrī atzinīgi novērtēja papildprotokola pieņemšanu.

               (6)

               Saskaņā ar 2011. gada 6. maija Padomes lēmumu (3) Savienība 2011. gada 11. maijā parakstīja papildprotokolu, ņemot vērā tā noslēgšanu vēlākā datumā.

               (7)

               Saskaņā ar 34. pantu Konvencijā par bioloģisko daudzveidību (4) jebkurš protokols, kas tiek pievienots minētajai konvencijai, ir jāratificē, jāpieņem vai jāapstiprina valstīm un reģionālām ekonomikas integrācijas organizācijām.

               (8)

               Savienībai un tās dalībvalstīm vajadzētu censties pēc iespējas ātrāk deponēt savus papildprotokola ratifikācijas, pieņemšanas vai apstiprināšanas instrumentus.

               (9)

               Papildprotokols palīdz sasniegt Savienības mērķus vides politikas jomā.

               (10)

               Tādēļ papildprotokols būtu jāapstiprina Savienības vārdā,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nagojas un Kualalumpuras papildprotokols par atbildību un atlīdzināšanu, kas pievienots Kartahenas protokolam par bioloģisko drošību.
   Papildprotokola teksts ir pievienots šim lēmumam.
   2. pants
   Padomes priekšsēdētājs norīko personu vai personas, kas tiesīgas attiecībā uz jautājumiem, kas ir Savienības kompetencē, Savienības vārdā deponēt papildprotokola 18. pantā paredzēto apstiprināšanas instrumentu (5). Vienlaikus šī persona vai personas deponē šā lēmuma pielikumā izklāstīto deklarāciju saskaņā ar Konvencijas par bioloģisko daudzveidību 34. panta 3. punktu.
   3. pants
   Šis lēmums stājas spēkā tā pieņemšanas dienā.

      Briselē, 2013. gada 12. februārī

            Padomes vārdā –

            priekšsēdētājs

         M. NOONAN

      (1)  Oficiālajā Vēstnesī vēl nav publicēta.

      (2)  OV L 201, 31.7.2002., 50. lpp.

      (3)  Oficiālajā Vēstnesī vēl nav publicēts.

      (4)  OV L 309, 13.12.1993., 3. lpp.

      (5)  Papildprotokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.

      PIELIKUMS

         EIROPAS SAVIENĪBAS DEKLARĀCIJA SASKAŅĀ AR KONVENCIJAS PAR BIOLOĢISKO DAUDZVEIDĪBU 34. PANTA 3. PUNKTU

      “Eiropas Savienība paziņo, ka saskaņā ar Līgumu par Eiropas Savienības darbību un jo īpaši tā 191. pantu tā ir tiesīga slēgt starptautiskus nolīgumus un īstenot no tiem izrietošos pienākumus, kas palīdz sasniegt šādus mērķus:

                  —

                  saglabāt, aizsargāt un uzlabot vides kvalitāti,

                  —

                  aizsargāt cilvēku veselību,

                  —

                  taupīgi un racionāli izmantot dabas resursus,

                  —

                  sekmēt starptautiska mēroga pasākumus, risinot reģionālas vai pasaules vides problēmas, un jo īpaši apkarot klimata pārmaiņas.

            Turklāt Eiropas Savienība pieņem pasākumus Savienības līmenī saistībā ar tiesu iestāžu sadarbību civillietās tās iekšējā tirgus pienācīgas darbības nodrošināšanai.
      Eiropas Savienība paziņo, ka tā jau ir pieņēmusi juridiskos instrumentus, kas ir saistoši tās dalībvalstīm un aptver jautājumus, kurus reglamentē ar šo papildprotokolu. Savienības kompetences īstenošana ir joma, kurai raksturīga nepārtraukta attīstība. Lai pildītu saistības, kuras tā uzņēmusies saskaņā ar Kartahenas protokola par bioloģisko drošību, kas pievienots Konvencijai par bioloģisko daudzveidību, 20. panta 3. punkta a) apakšpunktu, Savienība gādās par to, lai Bioloģiskās drošības starpniecības centram jau nosūtītais juridisko instrumentu saraksts tiktu pastāvīgi atjaunināts.
      Eiropas Savienība ir atbildīga par to no šā papildprotokola izrietošo saistību izpildi, uz kurām attiecas spēkā esoši Savienības tiesību akti.”

      TULKOJUMS

         NAGOJAS UN KUALALUMPURAS PAPILDPROTOKOLS PAR ATBILDĪBU UN ATLĪDZINĀŠANU, KAS PIEVIENOTS KARTAHENAS PROTOKOLAM PAR BIOLOĢISKO DROŠĪBU

      ŠĀ PAPILDPROTOKOLA PUSES,
      BŪDAMAS Konvencijai par bioloģisko daudzveidību pievienotā Kartahenas protokola par bioloģisko drošību (turpmāk “Protokols”) Puses,
      ŅEMOT VĒRĀ Riodežaneiro Vides un attīstības deklarācijas 13. principu,
      ATKĀRTOTI APSTIPRINOT piesardzības principu, kas paredzēts saskaņā ar Riodežaneiro Vides un attīstības deklarācijas 15. principu,
      ATZĪSTOT vajadzību veikt atbilstīgus atbildes pasākumus saskaņā ar Protokolu, ja ir nodarīts kaitējums vai pastāv pietiekami liela iespējamība, ka tiks nodarīts kaitējums,
      ATSAUCOTIES uz Protokola 27. pantu,
      IR VIENOJUŠĀS PAR TURPMĀKO.
      1. pants
      Mērķis
      Šā papildprotokola mērķis ir veicināt bioloģiskās daudzveidības saglabāšanu un ilgtspējīgu izmantošanu, ņemot vērā arī iespējamo apdraudējumu cilvēku veselībai, paredzot starptautiskos noteikumus un procedūras atbildības un atlīdzināšanas jomā saistībā ar dzīviem modificētiem organismiem.
      2. pants
      Terminu lietojums
      1.   Šajā papildprotokolā ir spēkā termini, kas izmantoti Konvencijas par bioloģisko daudzveidību (turpmāk “Konvencija”) 2. pantā un Protokola 3. pantā.
      2.   Turklāt šajā papildprotokolā lietoti šādi termini:

                  a)

                  “Pušu konference, kas pilda Protokola pušu sanāksmes funkciju” ir Konvencijas pušu konference, kas pilda Protokola pušu sanāksmes funkciju;

                  b)

                  “kaitējums” ir nelabvēlīga ietekme uz bioloģiskās daudzveidības saglabāšanu un ilgstspējīgu izmantošanu, ņemot vērā arī cilvēku veselības iespējamo apdraudējumu, kas ir:

                              i)

                              izmērāms vai citādi novērojams, ja vien iespējams, ņemot vērā zinātniski pamatotas un kompetentas iestādes atzītas vadlīnijas, kas ņem vērā citas cilvēka izraisītas pārmaiņas un dabiskās pārmaiņas; un

                              ii)

                              ir būtisks, kā izklāstīts turpmāk 3. punktā;

                  c)

                  “operators” ir dzīvu modificētu organismu tieši vai netieši kontrolējoša persona, kas attiecīgajā gadījumā un saskaņā ar attiecīgas valsts tiesību aktiem inter alia varētu būt atļaujas turētājs, persona, kura dzīvo modificēto organismu laidusi tirgū, attīstītājs, ražotājs, paziņojuma iesniedzējs, eksportētājs, importētājs, pārvadātājs vai piegādātājs;

                  d)

                  “atbildes pasākumi” ir pamatotas darbības, ko veic, lai:

                              i)

                              vajadzības gadījumā novērstu, mazinātu, ierobežotu kaitējumu vai kā citādi izvairītos no tā;

                              ii)

                              atjaunotu bioloģisko daudzveidību, veicot darbības šādā secībā:

                                          a)

                                          bioloģiskās daudzveidības atjaunošana tādā stāvoklī, kādā tā bijusi pirms kaitējuma nodarīšanas, vai pielīdzināmā stāvoklī, un, ja kompetentā iestāde atzīst, ka tas nav iespējams;

                                          b)

                                          atjaunošana, bioloģiskās daudzveidības zudumu inter alia aizstājot ar citiem bioloģiskās daudzveidības komponentiem tādai pašai vai cita veida izmantošanai tajā pašā vai attiecīgā gadījumā citā vietā.

            3.   “Būtiska” nelabvēlīga ietekme tiek noteikta, pamatojoties uz šādiem faktoriem:

                  a)

                  ilgtermiņa vai neatgriezeniskas izmaiņas, ar to saprotot tādas izmaiņas, kuras pieņemamā laika posmā dabiskas atjaunošanās ceļā neizzudīs;

                  b)

                  to kvalitatīvo vai kvantitatīvo izmaiņu lielums, kas nelabvēlīgi ietekmē bioloģiskās daudzveidības komponentus;

                  c)

                  bioloģiskās daudzveidības komponentu spēju samazināšanās preču un pakalpojumu nodrošināšanas ziņā;

                  d)

                  nelabvēlīgās ietekmes apjoms uz cilvēku veselību saistībā ar Protokolu.

            3. pants
      Darbības joma
      1.   Šis papildprotokols attiecas uz kaitējumu, ko nodarījuši dzīvi modificēti organismi, kuru izcelsme saistīta ar pārrobežu pārvietošanu. Minētie dzīvie modificētie organismi ir tādi organismi, kas ir:

                  a)

                  paredzēti tiešai izmantošanai pārtikā, barībā vai pārstrādē;

                  b)

                  paredzēti ierobežotai izmantošanai;

                  c)

                  paredzēti ar nodomu veiktai izplatīšanai vidē.

            2.   Ar nodomu veiktas pārrobežu pārvietošanas gadījumā šis papildprotokols attiecas uz kaitējumu, kas radies 1. punktā minēto dzīvo modificēto organismu atļautas izmantošanas rezultātā.
      3.   Šis papildprotokols attiecas arī uz kaitējumu, kas radies bez nodoma veiktas pārrobežu pārvietošanas rezultātā, kā minēts Protokola 17. pantā, kā arī uz kaitējumu, kas radies nelikumīgas pārrobežu pārvietošanas rezultātā, kā minēts Protokola 25. pantā.
      4.   Šis papildprotokols attiecas uz kaitējumu, kas radies dzīvu modificētu organismu pārrobežu pārvietošanas rezultātā un kas nodarīts pēc tam, kad šis papildprotokols stājies spēkā attiecībā uz Pusi, kuras jurisdikcijā notikusi pārrobežu ievešana.
      5.   Šis papildprotokols attiecas uz kaitējumu, kas radies Pušu jurisdikcijā esošajās teritorijās.
      6.   Puses var izmantot savos tiesību aktos paredzētos kritērijus, lai vērstos pret kaitējumu, kas radies to jurisdikcijā.
      7.   Valsts tiesību akti, ar kuriem īsteno šo papildprotokolu, attiecas arī uz kaitējumu, kas radies dzīvu modificētu organismu pārrobežu pārvešanā no trešām valstīm.
      4. pants
      Cēloņsakarība
      Starp kaitējumu un attiecīgo dzīvo modificēto organismu nosaka cēloņsakarību saskaņā ar attiecīgās valsts tiesību aktiem.
      5. pants
      Atbildes pasākumi
      1.   Ja nodarīts kaitējums, Puses saskaņā ar kompetentās iestādes prasībām attiecīgajam operatoram vai operatoriem pieprasa:

                  a)

                  nekavējoties informēt kompetento iestādi;

                  b)

                  novērtēt kaitējumu; un

                  c)

                  veikt piemērotus atbildes pasākumus.

            2.   Kompetentā iestāde:

                  a)

                  nosaka, kurš operators nodarījis kaitējumu;

                  b)

                  novērtē kaitējumu; un

                  c)

                  nosaka, kādi atbildes pasākumi operatoram ir jāveic.

            3.   Ja attiecīgā informācija, tostarp pieejamā zinātniskā informācija vai informācija, kas pieejama Bioloģiskās drošības starpniecības centrā, liecina par to, ka ir pietiekami liela kaitējuma nodarīšanas iespējamība, ja laikus netiks veikti atbildes pasākumi, operatoram pieprasa veikt piemērotus atbildes pasākumus, lai no šāda kaitējuma izvairītos.
      4.   Piemērotus atbildes pasākumus var veikt kompetentā iestāde, jo īpaši tad, ja attiecīgais operators tos nav veicis.
      5.   Kompetentajai iestādei ir tiesības no operatora piedzīt izdevumus par kaitējuma novērtēšanu un attiecīgo atbildes pasākumu veikšanu un ar tiem saistītos izdevumus. Puses savos valsts tiesību aktos var paredzēt gadījumus, kad operatoram nevar pieprasīt segt šos izdevums.
      6.   Kompetentajai iestādei, kas pieprasa operatoram veikt atbildes pasākumus, savi lēmumi būtu jāpamato. Šādi lēmumi būtu jāpaziņo operatoram. Valsts tiesību aktos paredz tiesiskās aizsardzības līdzekļus, tostarp iespēju veikt attiecīgo lēmumu administratīvu pārskatīšanu vai pārskatīšanu tiesā. Kompetentā iestāde saskaņā ar valsts tiesību aktiem operatoru informē arī par iespējamiem tiesiskās aizsardzības līdzekļiem. Šo tiesisko aizsardzības līdzekļu izmantošana nedrīkst kavēt kompetento iestādi veikt atbildes pasākumus atbilstīgi apstākļiem, ja vien valsts tiesību aktos nav paredzēts citādi.
      7.   Īstenojot šo pantu un nosakot konkrētos atbildes pasākumus, kas ir jāpieprasa vai jāveic kompetentajai iestādei, Puses attiecīgajā gadījumā var izvērtēt, vai atbildes pasākumi jau nav paredzēti to valsts tiesību aktos par civiltiesisko atbildību.
      8.   Atbildes pasākumus īsteno saskaņā ar valsts tiesību aktiem.
      6. pants
      Atbrīvojumi
      1.   Puses savos tiesību aktos var paredzēt šādus atbrīvojumu gadījumus:

                  a)

                  nepārvarama vara; un

                  b)

                  karadarbība vai sabiedriskās nekārtības.

            2.   Puses savos tiesību aktos var paredzēt tādus atbrīvojumus vai atvieglojumus, kādus tās uzskata par atbilstīgiem.
      7. pants
      Termiņi
      Puses savos tiesību aktos var paredzēt:

                  a)

                  relatīvus un/vai galīgus termiņus, tostarp darbībām saistībā ar atbildes pasākumiem; un

                  b)

                  tā laika posma sākumu, uz kuru attiecīgais termiņš attiecas.

            8. pants
      Finansiālie ierobežojumi
      Puses savos tiesību aktos var paredzēt finansiālos ierobežojumus izdevumu atgūšanai saistībā ar atbildes pasākumiem.
      9. pants
      Tiesības uz regresa prasījumu
      Šis papildprotokols neierobežo operatora tiesības uz regresa prasījumu vai kompensāciju, kas tam var būt pret citu personu.
      10. pants
      Finansiāls nodrošinājums
      1.   Puses patur tiesības savos tiesību aktos paredzēt finansiālu nodrošinājumu.
      2.   Puses 1. punktā minētās tiesības izmanto saskaņā ar tām tiesībām un pienākumiem, kas paredzēti starptautiskajās tiesībās, ņemot vērā Protokola preambulas pēdējos trīs punktus.
      3.   Pirmajā sanāksmē, kurā pēc papildprotokola stāšanās spēkā sanāk Pušu konference, kas pilda Protokola pušu sanāksmes funkcijas, tā lūdz sekretariātu veikt vispusīgu izpēti, lai inter alia:

                  a)

                  apsvērtu finansiālā nodrošinājuma mehānismu nosacījumus;

                  b)

                  novērtētu šādu mehānismu ekonomisko un sociālo ietekmi, kā arī ietekmi uz vidi, jo īpaši jaunattīstības valstīs; un

                  c)

                  identificētu attiecīgās struktūras, kas var sniegt finansiālo nodrošinājumu.

            11. pants
      Valstu atbildība par starptautiskām prettiesiskām darbībām
      Šis papildprotokols neietekmē vispārējās starptautiskajās tiesībās paredzētās valstu tiesības un pienākumus saistībā ar valstu atbildību par starptautiskām prettiesiskām darbībām.
      12. pants
      Civiltiesiskās atbildības noteikšana un saistība ar to
      1.   Puses savos valsts tiesību aktos paredz noteikumus un procedūras saistībā ar kaitējuma nodarīšanu. Lai izpildītu šo pienākumu, Puses saskaņā ar šo papildprotokolu paredz atbildes pasākumus un attiecīgajā gadījumā var:

                  a)

                  piemērot spēkā esošos valsts tiesību aktus, tostarp vispārpieņemtos noteikumus un procedūras par civiltiesisko atbildību;

                  b)

                  piemērot vai izstrādāt tieši šim nolūkam paredzētus civiltiesiskās atbildības noteikumus un procedūras; vai

                  c)

                  piemērot vai izstrādāt abu iepriekš minēto kategoriju noteikumus un procedūras.

            2.   Lai valsts tiesību aktos paredzētu atbilstīgus noteikumus un procedūras saistībā ar civiltiesisko atbildību par mantisku vai personisku kaitējumu, kas saistīts ar 2. panta 2. punkta b) apakšpunktā definēto kaitējumu, Puses:

                  a)

                  turpina piemērot spēkā esošos vispārējos tiesību aktus par civiltiesisko atbildību;

                  b)

                  izstrādā un piemēro vai turpina piemērot tieši šim nolūkam paredzētus tiesību aktus par civiltiesisko atbildību; vai

                  c)

                  izstrādā un piemēro vai turpina piemērot abu iepriekš minēto kategoriju tiesību aktus.

            3.   Izstrādājot tiesību aktus par civiltiesisko atbildību, kā paredzēts iepriekš 1. vai 2. punkta b) vai c) apakšpunktā, Puses attiecīgā gadījumā inter alia apsver šādus aspektus:

                  a)

                  kaitējums;

                  b)

                  standarta atbildība, tostarp atbildība neatkarīgi no vainas vai atbildība, pamatojoties uz vainu;

                  c)

                  attiecīgajā gadījumā atbildības nodošana;

                  d)

                  tiesības iesniegt prasību tiesā.

            13. pants
      Izvērtēšana un pārskatīšana
      Pušu konference, kas pilda Protokola pušu sanāksmes funkciju, piecus gadus pēc šā papildprotokola stāšanās spēkā pārskata tā efektivitāti un turpmāk dara to ik pēc pieciem gadiem, ja Puses ir iesniegušas šādai pārskatīšanai vajadzīgo informāciju. Pārskatīšanu veic saistībā ar Protokola izvērtēšanu un pārskatīšanu, kā paredzēts Protokola 35. pantā, ja vien šā papildprotokola Puses nav nolēmušas citādi. Pirmajā pārskatīšanā veic 10. un 12. panta efektivitātes pārskatīšanu.
      14. pants
      Pušu konference, kas pilda Protokola pušu sanāksmes funkciju
      1.   Saskaņā ar Konvencijas 32. panta 2. punktu šā papildprotokola Pušu sanāksmes funkciju pilda Pušu konference, kas pilda Protokola pušu sanāksmes funkciju.
      2.   Pušu konference, kas pilda Protokola pušu sanāksmes funkcijas, regulāri uzrauga šā papildprotokola īstenošanu un atbilstīgi savai kompetencei pieņem lēmumus, kas vajadzīgi, lai veicinātu tā efektīvu īstenošanu. Tā pilda funkcijas, kas tai paredzētas šajā papildprotokolā, un mutatis mutandis funkcijas, kas tai paredzētas ar Protokola 29. panta 4. punkta a) un f) apakšpunktu.
      15. pants
      Sekretariāts
      Sekretariāts, kas izveidots saskaņā ar Konvencijas 24. pantu, pilda arī šā papildprotokola sekretariāta funkcijas.
      16. pants
      Saistība ar Konvenciju un Protokolu
      1.   Šis papildprotokols papildina Protokolu, bet nemaina un negroza to.
      2.   Šis papildprotokols neietekmē Konvencijā un Protokolā paredzētās šā papildprotokola Pušu tiesības un pienākumus.
      3.   Ja vien šajā papildprotokolā nav paredzēts citādi, Konvencijas un Protokola noteikumi mutatis mutandis attiecas arī uz šo papildprotokolu.
      4.   Neskarot 3. punktu, šis papildprotokols neietekmē Pušu tiesības un pienākumus, kas paredzēti starptautiskajās tiesībās.
      17. pants
      Parakstīšana
      Šis papildprotokols ir pieejams Protokola pusēm parakstīšanai Apvienoto Nāciju Organizācijas galvenajā mītnē Ņujorkā no 2011. gada 7. marta līdz 2012. gada 6. martam.
      18. pants
      Stāšanās spēkā
      1.   Šis papildprotokols stājas spēkā deviņdesmitajā dienā pēc dienas, kurā deponēts četrdesmitais ratifikācijas, pieņemšanas, apstiprināšanas vai pievienošanās instruments, ko iesniegušas valstis vai reģionālas ekonomikas integrācijas organizācijas, kas ir Protokola puses.
      2.   Šis papildprotokols attiecībā uz valsti vai reģionālu ekonomikas integrācijas organizāciju, kas to ratificējusi, pieņēmusi, apstiprinājusi vai tam pievienojusies pēc 1. punktā paredzētā četrdesmitā instrumenta deponēšanas, stājas spēkā deviņdesmitajā dienā pēc dienas, kurā attiecīgā valsts vai reģionālā ekonomikas integrācijas organizācija ir deponējusi savu ratifikācijas, pieņemšanas, apstiprināšanas vai pievienošanās instrumentu, vai dienā, kurā attiecībā uz minēto valsti vai reģionālo ekonomikas integrācijas organizāciju stājas spēkā Protokols, atkarībā no tā, kurš notikums ir vēlāks.
      3.   Šā panta 1. un 2. punkta izpratnē instrumenti, kurus deponē kāda reģionāla ekonomikas integrācijas organizācija, nav uzskatāmi par tādiem, kas papildina šādas organizācijas dalībvalstu deponētos instrumentus.
      19. pants
      Atrunas
      Attiecībā uz šo papildprotokolu atrunas netiek pieļautas.
      20. pants
      Denonsēšana
      1.   Divus gadus pēc tam, kad šis papildprotokols stājies spēkā attiecībā uz kādu Pusi, attiecīgā Puse jebkurā laikā var to denonsēt, par to rakstiski paziņojot depozitāram.
      2.   Šāda denonsēšana stājas spēkā, kad pēc dienas, kurā depozitārs saņēmis šo paziņojumu, ir pagājis viens gads, vai arī vēlākā datumā, ko var norādīt paziņojumā par denonsēšanu.
      3.   Ikviena Puse, kura denonsē Protokolu saskaņā ar tā 39. pantu, tiek uzskatīta par Pusi, kas ir denonsējusi arī šo papildprotokolu.
      21. pants
      Autentiskie teksti
      Šā papildprotokola oriģināleksemplāru, kura teksts angļu, arābu, franču, krievu, ķīniešu un spāņu valodā ir vienlīdz autentisks, deponē Apvienoto Nāciju Organizācijas ģenerālsekretāram.
      TO APLIECINOT, attiecīgi pilnvarotās personas ir parakstījušas šo papildprotokolu.

         Nagojā, divi tūkstoši desmitā gada piecpadsmitajā oktobrī.


title: Padomes Lēmums (ES) 2017/730 (2017. gada 25. aprīlis) par to, lai Eiropas Savienības vārdā noslēgtu Nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai

text:
               26.4.2017

               LV

               Eiropas Savienības Oficiālais Vēstnesis

               L 108/1

         PADOMES LĒMUMS (ES) 2017/730
   (2017. gada 25. aprīlis)
   par to, lai Eiropas Savienības vārdā noslēgtu Nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 6. punkta otrās daļas a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Horvātijas Republikai pievienojoties Savienībai, Padome 2013. gada 15. jūlijā pilnvaroja Komisiju saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu sākt sarunas ar dažām citām Pasaules Tirdzniecības organizācijas dalībvalstīm.

               (2)

               Komisija risināja sarunas, ievērojot Padomes pieņemtās sarunu norādes.

               (3)

               Minētās sarunas ir pabeigtas, un 2016. gada 12. jūlijā tika parafēts Nolīgums vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada GATT XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai (“nolīgums”).

               (4)

               Nolīgums saskaņā ar Padomes Lēmumu (ES) 2016/1995 (2) Savienības vārdā tika parakstīts 2016. gada 25. novembrī, ņemot vērā tā noslēgšanu vēlāk.

               (5)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo tiek apstiprināts Nolīgums vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai.
   Nolīguma teksts ir pievienots šim lēmumam.
   2. pants
   Padomes priekšsēdētājs norīko personu vai personas, kas tiesīgas Savienības vārdā sniegt nolīgumā paredzēto paziņojumu, lai paustu Eiropas Savienības piekrišanu uzņemties šā nolīguma saistības. (3)

   3. pants
   Šis lēmums stājas spēkā tā pieņemšanas dienā.

      Luksemburgā, 2017. gada 25. aprīlī

            Padomes vārdā –

            priekšsēdētājs

         I. BORG

      (1)  Eiropas Parlaments 2017. gada 15. martā sniedza piekrišanu minētā nolīguma noslēgšanai.

      (2)  Padomes Lēmums (ES) 2016/1995 (2016. gada 11. novembris) par to, lai Eiropas Savienības vārdā parakstītu Nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai (OV L 308, 16.11.2016., 1. lpp.).

      (3)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2015/238 ( 2015. gada 10. februāris ) par to, lai Eiropas Savienības vārdā noslēgtu Nolīgumu starp Eiropas Savienību un Seišelu Republiku par to zvejas kuģu piekļuvi Eiropas Savienības jurisdikcijā esošajiem Majotas ūdeņiem un jūras bioloģiskajiem resursiem, kuri kuģo ar Seišelu karogu

text:
               16.2.2015

               LV

               Eiropas Savienības Oficiālais Vēstnesis

               L 40/1

         PADOMES LĒMUMS (ES) 2015/238
   (2015. gada 10. februāris)
   par to, lai Eiropas Savienības vārdā noslēgtu Nolīgumu starp Eiropas Savienību un Seišelu Republiku par to zvejas kuģu piekļuvi Eiropas Savienības jurisdikcijā esošajiem Majotas ūdeņiem un jūras bioloģiskajiem resursiem, kuri kuģo ar Seišelu karogu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta a) apakšpunktu un 7. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               2012. gada 11. jūlijā Eiropadome pieņēma Lēmumu 2012/419/ES (1), kas stājās spēkā 2014. gada 1. janvārī un ar ko groza statusu, kas Majotai piešķirts attiecībā uz Eiropas Savienību. No minētās dienas Majota vairs nav aizjūras zeme vai teritorija un kļūst par tālāko Savienības reģionu Līguma par Eiropas Savienības darbību (LESD) 349. panta nozīmē.

               (2)

               Padome ir pilnvarojusi Komisiju Savienības vārdā risināt sarunas par nolīgumu ar Seišelu Republiku attiecībā uz Seišelu karoga zvejas kuģu piekļuvi Savienības ūdeņiem un jūras bioloģiskajiem resursiem Majotas piekrastes ekskluzīvajā ekonomikas zonā.

               (3)

               Nolīgums starp Eiropas Savienību un Seišelu Republiku par to zvejas kuģu piekļuvi Eiropas Savienības jurisdikcijā esošajiem Majotas ūdeņiem un jūras bioloģiskajiem resursiem, kuri kuģo ar Seišelu karogu (“nolīgums”), tika parakstīts saskaņā ar Padomes Lēmumu 2014/331/ES (2), un to piemēro provizoriski no 2014. gada 20. maija.

               (4)

               Ar nolīgumu ir izveidota Apvienotā komiteja, kas ir atbildīga par tā piemērošanas pārraudzību. Turklāt saskaņā ar nolīgumu Apvienotā komiteja drīkst apstiprināt atsevišķus grozījumus nolīgumā. Lai atvieglotu šādu grozījumu apstiprināšanu, Komisija ar īpašiem nosacījumiem būtu jāpilnvaro tos apstiprināt vienkāršotā procedūrā.

               (5)

               Lai no dienas, kad Majotai piešķirts tālākā reģiona statuss, Majotas iestādes varētu īstenot kopējās zivsaimniecības politikas (KPZ) noteikumus, ir jāizveido pienācīga administratīvā struktūra, kontroles pasākumi un fiziskā infrastruktūra un jānodrošina atbilstīga spēju veidošana. Tas palīdzēs ievērot prasību par Savienības starptautisko ziņošanas pienākumu izpildi.

               (6)

               Būtu jānodrošina, lai Majotas zivsaimniecības iestādēm tiktu piešķirti vajadzīgie finanšu līdzekļi, izmantojot Majotai tiešā veidā iemaksātās kuģu īpašnieku maksas. Šāds risinājums ir vēl atbilstīgāks, ņemot vērā ciešo saikni, kas ir izveidojusies starp Seišelu floti un Francijas tālākā reģiona Majotas vietējo kopienu. Zvejas flote ar Seišelu karogu Majotas ūdeņos vairākus gadus darbojās, pamatojoties uz Majotas un kuģu īpašnieku vienošanos, saskaņā ar kuru kuģu īpašnieki licences maksu par zveju Majotas ūdeņos maksāja tiešā veidā Majotai. Lai saglabātu šo zvejas darbību nepārtrauktību un no tās izrietošos ieguvumus Majotai, ir lietderīgi nodrošināt, lai visi maksājumi par atļaujām un nozveju, kas veikti saskaņā ar šo nolīgumu, nestu labumu tieši Majotas vietējai kopienai.

               (7)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Seišelu Republiku par to zvejas kuģu piekļuvi Eiropas Savienības jurisdikcijā esošajiem Majotas ūdeņiem un jūras bioloģiskajiem resursiem, kuri kuģo ar Seišelu karogu (3).
   2. pants
   1.   Francija ir pilnvarota sava tālākā reģiona Majotas vārdā iekasēt maksājumus par atļaujām un nozveju un citas maksas no to kuģu operatoriem, kas kuģo ar Seišelu karogu, par piekļuves tiesību piešķiršanu un jūras bioloģiskajiem resursiem Savienības ūdeņos pie Majotas krastiem saskaņā ar šā nolīguma pielikuma III nodaļas 1. iedaļas 8. un 9. punktu un 2. iedaļu. Minētos ieņēmumus Francija izmanto, lai izveidotu pienācīgu administratīvo struktūru, kontroles pasākumus, fizisko infrastruktūru un nodrošinātu atbilstīgu spēju veidošanu, kas ļautu Majotas administrācijai izpildīt KZP prasības.
   2.   Francija iesniedz Komisijai minētā bankas konta rekvizītus.
   3.   Katra nolīguma īstenošanas gada beigās Francija nosūta Komisijai sīki izstrādātu ziņojumu par to kuģu veiktajiem maksājumiem, kam atļauts zvejot, un par minēto maksājumu izmantojumu.
   3. pants
   Padomes priekšsēdētājs Savienības vārdā sniedz nolīguma 19. pantā paredzēto paziņojumu (4).
   4. pants
   Ievērojot noteikumus un nosacījumus, kas izklāstīti pielikumā, Eiropas Komisija ir pilnvarota Savienības vārdā apstiprināt nolīguma grozījumus Apvienotajā komitejā.
   5. pants
   Šis lēmums stājas spēkā tā pieņemšanas dienā.

      Briselē, 2015. gada 10. februārī

            Padomes vārdā –

            priekšsēdētājs

         E. RINKĒVIČS

      (1)  Eiropadomes Lēmums 2012/419/ES (2012. gada 11. jūlijs), ar ko groza statusu, kas Majotai piešķirts attiecībā uz Eiropas Savienību (OV L 204, 31.7.2012., 131. lpp.).

      (2)  Padomes Lēmums 2014/331/ES (2014. gada 14. aprīlis) par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Seišelu Republiku par to zvejas kuģu piekļuvi Eiropas Savienības jurisdikcijā esošajiem Majotas ūdeņiem un jūras bioloģiskajiem resursiem, kuri kuģo ar Seišelu karogu (OV L 167, 6.6.2014., 1. lpp.).

      (3)  Nolīgums ir publicēts OV L 167, 6.6.2014., 4. lpp., kopā ar lēmumu par parakstīšanu.

      (4)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.

      PIELIKUMS

         Pilnvarojuma darbības joma un procedūra Savienības nostājas pieņemšanai Apvienotajā komitejā

                  1.

                  Komisija ir pilnvarota risināt sarunas ar Seišelu Republiku un – attiecīgā gadījumā un ja ir ievērots šā pielikuma 3. punkts – vienoties par nolīguma grozījumiem attiecībā uz šādiem jautājumiem:

                              a)

                              zvejas iespēju atkārtota izvērtēšana un pielāgošana saskaņā ar nolīguma 9. pantu;

                              b)

                              nolīguma un pielikuma tehnisko noteikumu pārskatīšana, tostarp ar VMS saistīto tehnisko noteikumu pārskatīšana saskaņā ar nolīguma pielikuma 6. papildinājuma 10. punktu.

                  2.

                  Apvienotajā komitejā, kas izveidota saskaņā ar nolīguma 8. pantu, Komisija:

                              a)

                              rīkojas atbilstīgi mērķiem, kurus Savienība tiecas sasniegt KZP jomā;

                              b)

                              ievēro Padomes 2012. gada 19. marta secinājumus par Komisijas paziņojumu par kopējās zivsaimniecības politikas ārējo dimensiju;

                              c)

                              veicina nostājas, kas atbilst attiecīgajiem noteikumiem, ko pieņēmušas reģionālās zvejniecības pārvaldības organizācijas.

                  3.

                  Ja Apvienotās komitejas sanāksmē ir paredzēts pieņemt lēmumu grozīt 1. punktā minēto nolīgumu, veic vajadzīgos pasākumus, lai nostājā, ko paredzēts paust Savienības vārdā, tiktu ņemta vērā Komisijai nodotā jaunākā statistiskā un bioloģiskā informācija un cita būtiska informācija.
                  Šajā nolūkā un balstoties uz minēto informāciju, Komisijas dienesti pietiekošā laikā pirms attiecīgās Apvienotās komitejas sanāksmes Padomei vai tās darba sagatavošanas struktūrām izskatīšanai un apstiprināšanai nosūta sagatavošanas dokumentu, kurā izklāstīta sīkāka informācija par paredzēto Savienības nostāju.
                  Ja turpmāko sanāksmju laikā, tostarp uz vietas, nav iespējams panākt vienošanos, lai Savienības nostājā iekļautu jaunākos elementus, šo jautājumu nodod Padomei vai tās darba sagatavošanas struktūrām.
                  Komisija tiek aicināta laikus pieņemt pasākumus, kas ir vajadzīgi kā Apvienotās komitejas lēmuma turpinājums, atbilstīgā gadījumā ietverot attiecīgā lēmuma publicēšanu Eiropas Savienības Oficiālajā Vēstnesī un jebkura tāda priekšlikuma iesniegšanu, kas ir vajadzīgs minētā lēmuma īstenošanai.


title: 2011/233/ES: Eiropas Parlamenta un Padomes Lēmums ( 2011. gada 5. aprīlis ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Čehijas pieteikums EGF/2010/010 CZ/ Unilever )

text:
               13.4.2011

               LV

               Eiropas Savienības Oficiālais Vēstnesis

               L 98/13

         EIROPAS PARLAMENTA UN PADOMES LĒMUMS
   (2011. gada 5. aprīlis)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Čehijas pieteikums EGF/2010/010 CZ/Unilever)
   (2011/233/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fonds (EGF) tika izveidots, lai sniegtu papildu atbalstu darbiniekiem, kuru atlaišana ir saistīta ar globalizācijas izraisītām lielām strukturālām izmaiņām pasaules tirdzniecības modeļos, un lai palīdzētu viņiem no jauna iekļauties darba tirgū.

               (2)

               Attiecībā uz pieteikumiem, kas iesniegti, sākot ar 2009. gada 1. maiju, EGF darbības joma tika paplašināta, iekļaujot atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF var izmantot, nepārsniedzot EUR 500 miljonu maksimālo apjomu gadā.

               (4)

               Čehijas Republika 2010. gada 24. martā iesniedza pieteikumu par EGF izmantošanu saistībā ar darbinieku skaita samazināšanu uzņēmumā Unilever ČR spol.s r.o. un līdz 2010. gada 20. septembrim iesniedza papildu informāciju. Šis pieteikums atbilst Regulas (EK) Nr. 1927/2006 10. pantā paredzētajām finansiālā ieguldījuma noteikšanas prasībām. Tādēļ Komisija ierosina atļaut izmantot līdzekļus EUR 323 820 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Čehijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2011. finanšu gada vispārējā budžetā izmanto Eiropas Globalizācijas pielāgošanas fondu, lai piešķirtu EUR 323 820 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2011. gada 5. aprīlī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētāja

         GYŐRI E.

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2008/435/EK: Padomes Lēmums ( 2008. gada 6. jūnijs ), ar ko ieceļ divus Reģionu komitejas locekļus no Francijas

text:
               12.6.2008

               LV

               Eiropas Savienības Oficiālais Vēstnesis

               L 153/35

      PADOMES LĒMUMS

   (2008. gada 6. jūnijs),
   ar ko ieceļ divus Reģionu komitejas locekļus no Francijas
   (2008/435/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Francijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus.

               (2)

               Pēc Alfred ALMONT kunga un Olivier BERTRAND kunga pilnvaru termiņa beigām ir atbrīvojušās divas locekļa vietas,

         IR NOLĒMUSI ŠĀDI.
   1. pants
   Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, tiek iecelti šādi komitejas locekļi:

               —

                  Alfred ALMONT kungs, Conseiller municipal de Schoelcher (pilnvaru maiņa),

               —

                  Olivier BERTRAND kungs, Conseiller municipal de Saint-Sylvain de Bellegarde (pilnvaru maiņa).

         2. pants
   Šis lēmums stājas spēkā tā pieņemšanas dienā.

      Luksemburgā, 2008. gada 6. jūnijā

            Padomes vārdā —

            priekšsēdētājs

         A. VIZJAK

      (1)  OV L 56, 25.2.2006., 75. lpp.


title: Padomes lēmums (2001. gada 22. janvāris), ar ko izveido Politisko un drošības komiteju

text:
Svarīgs juridisks paziņojums

|

32001D0078

Oficiālais Vēstnesis L 027 , 30/01/2001 Lpp. 0001 - 0003

		Padomes Lēmums(2001. gada 22. janvāris),ar ko izveido Politisko un drošības komiteju(2001/78/KĀDP)EIROPAS SAVIENĪBAS PADOME,ņemot vērā Līgumu par Eiropas Savienību un jo īpaši tā 28. panta 1. punktu,ņemot vērā Eiropas Kopienas dibināšanas līgumu un jo īpaši tā 207. pantu,atsaucoties uz 25. pantu Līgumā par Eiropas Savienību,tā kā:(1) Eiropadome Helsinkos vienojās izveidot Politisko un drošības komiteju un, pamatojoties uz šiem secinājumiem, ar Padomes Lēmumu 2000/143/KĀDP [1] tika izveidota pagaidu Politiskā un drošības komiteja.(2) Eiropadome Nicā no 2000. gada 7. līdz 11. decembrim vienojās par pastāvīgas Politiskās un drošības komitejas izveidi, nosakot tās lomu, metodes un funkcijas.(3) Ievērojot Eiropadomes Nicas pamatnostādnes, šī komiteja ir jāsagatavo darbam.(4) Pilnībā jārespektē dalībvalstu vienlīdzīgas pārstāvības princips Savienībā,IR PIEŅĒMUSI ŠO LĒMUMU.1. pantsPolitisko un drošības komiteju (PSC) (še turpmāk komiteja) izveido kā Līguma 25. pantā minētās komitejas pastāvīgo struktūru.2. pantsKomitejas lomu, metodes un funkcijas nosaka pielikums, kurš atjauno III pielikumu prezidentūras ziņojumam, kuru Nicā apstiprināja Eiropadome.3. pantsŠis lēmums stājas spēkā tā pieņemšanas dienā.4. pantsŠo lēmumu publicē Oficiālajā Vēstnesī.Briselē, 2001. gada 22. janvārīPadomes vārdā —priekšsēdētājaA. Lindh[1] Padomes 2000. gada 14. februāra Lēmums 2000/143/KĀDP, ar ko izveido pagaidu Politisko un drošības komiteju (OV L 49, 22.2.2000., 1. lpp.)--------------------------------------------------PIELIKUMSPOLITISKĀ UN DROŠĪBAS KOMITEJA (PSC)Helsinkos izvēlētā pieeja PSC padara par atbalstu Eiropas drošības un aizsardzības politikai (ESDP) un kopējai ārpolitikai un drošības politikai (KĀDP): "PSC skatīs visus jautājumus saistītus ar KĀDP, ietverot CESDP…". Neskarot 207. pantu Eiropas Kopienas dibināšanas līgumā, PSC ir centrāla loma, nosakot ES atbildes reakciju uz krīzi, kā arī turpmāku rīcību.PSC veiks visus uzdevumus, kuri ir noteikti Līguma par Eiropas Savienību (LES) 25. pantā. Tā sanāk Politisko vadītāju līmenī.Apspriedies ar prezidentvalsti un neskarot LES 18. pantu, KĀDP ģenerālsekretārs/Augstais pārstāvis var vadīt PSC, īpaši krīzes situācijā.1. Jo īpaši PSC:a) sekos starptautiskajai situācijai jomās, kas ir saistītas ar kopējo ārpolitiku un drošības politiku, palīdzēs noteikt politiku, gatavojot "atzinumus" Padomei pēc tās pieprasījuma vai pēc pašu iniciatīvas, un uzraudzīs apstiprinātās politikas īstenošanu, neskarot Eiropas Kopienas dibināšanas līguma 207. pantu un prezidentvalsts vai Komisijas pilnvaras;b) izskatīs GAC projekta secinājumus jomās, kurās tā ir iesaistīta;c) sniegs pamatnostādnes citām komitejām jautājumos, kas ietilpst KĀDP;d) uzturēs priviliģētu saikni ar ģenerālsekretāru/Augsto pārstāvi (SG/HR) un īpašajiem pārstāvjiem;e) sūtīs pamatnostādnes Militārajai komitejai; saņems Militārās komitejas atzinumus un ieteikumus. Militārās komitejas priekšsēdētājs (EUMC), kas darbojas ES militārajā štābā (EUMS), vajadzības gadījumā piedalās PSC sanāksmēs;f) saņems informāciju, ieteikumus un atzinumus no Krīžu pārvarēšanas civilo aspektu komitejas un sūtīs tai pamatnostādnes jomās, kas saistītas ar KĀDP;g) koordinēs, pārraudzīs un uzraudzīs apspriedes par KĀDP jautājumiem dažādās darba grupās, kurām tā var nosūtīt pamatnostādnes un kuru ziņojumi tai ir jāizskata;h) savas kompetences robežās un Līgumā noteiktos veidos uzturēs politisko dialogu;i) uzņemsies priviliģētās komisijas lomu dialogā par ESDP ar piecpadsmitnieka un sešinieka valstīm, kā arī ar NATO, saskaņā ar kārtību, kāda ir noteikta attiecīgajos dokumentos;j) ar Padomes gādību uzņemsies atbildību par militāro iemaņu attīstības politisko virzienu, ņemot vērā krīzes tipu, uz kuru Savienība vēlas reaģēt. Militāro iemaņu attīstībai PSC saņems atzinumu no Militārās komitejas, kurai palīdzēs Eiropas Militārais štābs.2. Bez tam krīzes gadījumā saskaņā ar vienotu organizatorisku sistēmu un nepārkāpjot katra pīlāra lēmumu pieņemšanas un ieviešanas kārtību, PSC ir tā Padomes organizācija, kura risina krīzes situācijas un analizē visus variantus, kurus var uzskatīt par Savienības atbildes reakciju. Līdz ar to Padome, kuras sagatavošanās darbus veic Pastāvīgo pārstāvju komiteja, un Komisija ir tiesīgas vienpersoniski pieņemt juridiski saistošus lēmumus, katra savas kompetences jomās un saskaņā ar Līgumā noteikto kārtību. Komisija īsteno savus pienākumus, tostarp ierosināšanas tiesības, saskaņā ar Līgumiem. Pastāvīgo pārstāvju komiteja īsteno savu lomu, kura tai noteikta ar Eiropas Kopienas dibināšanas līguma 207. pantu un Padomes reglamenta 19. pantu. Šajā nolūkā to laicīgi informēs PSC.Krīzes situācijā īpaši nepieciešama ir cieša sadarbība starp šīm organizācijām, un to nodrošinās ar:a) PSC priekšsēdētāja piedalīšanos Pastāvīgo pārstāvju komitejas sanāksmēs, ja vajadzīgs;b) Ārlietu padomnieku pienākumiem, kuru uzdevums ir uzturēt efektīgu pastāvīgu sadarbību starp KĀDPapspriedēm un apspriedēm, kas tiek veiktas citos pīlāros (Padomes 1992. gada 11. maija secinājumu pielikums).Lai sagatavotu ES atbildes reakciju krīzes situācijai, PSC iesaka Padomei politiskos mērķus, kuri jāsasniedz Savienībai, kā arī piedāvā saliedētu iespēju kopumu, kurš ir vērsts uz krīzes pārvarēšanu. Jo īpaši tā var izstrādāt atzinumu, ar ko tā iesaka Padomei pieņemt vienotu rīcības plānu. Neatkarīgi no Komisijas pienākumiem, tā pārrauga pieņemto pasākumu ieviešanu un novērtē to ietekmi. Komisija informē PSC par pasākumiem, kurus tā ir pieņēmusi vai paredz. Dalībvalstis informē PSC par pasākumiem, kurus tās ir pieņēmušas vai paredz valsts līmenī.PSC veic ES atbildes reakcijas uz krīzi "politisku kontroli un stratēģisku vadību". Šajā nolūkā, pamatojoties uz Militārās komitejas viedokļiem un ieteikumiem, tā jo īpaši izvērtē būtiskos elementus (stratēģiskās militārās iespējas, tostarp subordinācijas ķēdi, rīcības plānu, operatīvo plānu), kuri tiks iesniegti Padomei.PSC ieņem nozīmīgu lomu, veicinot sarunas, jo īpaši ar NATO un iesaistītajām trešām valstīm.Saskaņā ar PSC sēdēm, ģenerālsekretārs/Augstais pārstāvis nosaka Situācijas centra darbības. Pēdējais atbalsta PSC un sniedz ziņas krīzes pārvarēšanai atbilstīgos apstākļos.Lai PSC varētu nodrošināt pilnu militārās krīzes pārvarēšanas pasākuma "politisko kontroli un stratēģisko vadību", tiks ieviesti šādi pasākumi:a) lai uzsāktu šo pasākumu, PSC nosūta Padomei ieteikumu saskaņā ar ierastajām Padomes sagatavošanās procedūrām, kurš ir pamatots ar Militārās komitejas atzinumu. Pamatojoties uz to, Padome izlemj, vai uzsākt pasākumu saskaņā ar vienotas rīcības plānu;b) saskaņā ar LES 18. un 26. pantu vienotā rīcība īpaši noteiks ģenerālsekretāra/Augstā pārstāvja pienākumus pasākumu ieviešanā, uz kuriem attiecas PSC realizētā "politiskā kontrole un stratēģiskā vadība". Tādos pasākumos ģenerālsekretārs/Augstais pārstāvis rīkojas ar PSC piekrišanu. Ja uzskata par vajadzīgu pieņemt jaunu Padomes lēmumu, tad var izmantot vienkāršoto rakstisko procesu (Padomes reglamenta 12. panta 4. punkts);c) pasākuma laikā Padomei tiks sniegti PSC ziņojumi, ko veiks ģenerālsekretārs/Augstais pārstāvis saskaņā ar savu kompetenci kā PSC priekšsēdētājs.--------------------------------------------------


title: EBTA Uzraudzības iestādes 2006. gada 19. decembra lēmums Nr. 412/06/COL, ar kuru apstiprina lēmumu par nodokļu atmaksas shēmu Norvēģijas vispārīgajā kuģu reģistrā reģistrēto kuģu jūrniekiem — Informācijas kopsavilkums

text:
               17.5.2007

               LV

               Eiropas Savienības Oficiālais Vēstnesis

               C 111/20

         EBTA Uzraudzības iestādes 2006. gada 19. decembra lēmums Nr. 412/06/COL, ar kuru apstiprina lēmumu par nodokļu atmaksas shēmu Norvēģijas vispārīgajā kuģu reģistrā reģistrēto kuģu jūrniekiem
   Informācijas kopsavilkums
   (2007/C 111/08)

               Atbalsta numurs

               61026

               EBTA valsts

               Norvēģijas Karaliste

               Reģions

               Norvēģija

               Atbalsta shēmu nosaukums un mērķis

               Nodokļu atmaksas shēma jūrniekiem, kuri nodarbināti uz Norvēģijas vienkāršajā kuģu reģistrā reģistrētajiem kuģiem.
               Nodokļu atmaksas shēmas jūrnieku nodarbināšanai un apmācībai galvenais mērķis ir palielināt Norvēģijas un EEZ nodarbināto jūrnieku skaitu, lai nodrošinātu jūrnieku atlasi un kvalificētu apmācību un uzlabotu jūrniekus nodarbinošo uzņēmumu konkurētspēju. Tajā pašā laikā shēmai ir plašāks stratēģiskais mērķis vispār saglabāt un attīstīt jūrniecības industrijas prasmes un uzlabot drošību.

               Juridiskais pamats

               Ikgadējais finanšu budžets saskaņā ar Norvēģijas parlamenta lēmumu un 2005. gada 21. decembra noteikumiem Nr. 1720

               Plānotie ikgadējie izdevumi

               Atbalsta shēma

               2006. gadā plānotie izdevumi:
               Shēmai kopumā

               1 210 miljoni NOK

               152 miljoni EUR

               Paziņotajām shēmas izmaiņām 2006. gadā

               45 miljoni NOK

               5,65 miljoni EUR

               Atbalsta ilgums

               Nodokļu atmaksas shēmu katru gadu ikgadējā budžeta lēmuma ietvaros apstiprina Norvēģijas parlaments, un nosaka shēmas jomu. Līdz ar to shēmas darbības ilgums ir finanšu gads. Shēmas darbības turpināšanās katru gadu ir atkarīga no nākamā finanšu gada budžeta asignējuma. Shēmai nav noteikts konkrēts darbības termiņš, taču ja tā vēl turpinās darboties, par to atkārtoti paziņos pēc desmit gadiem

               Maksimālā atbalsta shēmas intensitāte

               Atbalsta shēmas ietvaros kuģu īpašniekiem atmaksā nodokļus un sociālās apdrošināšanas iemaksas, ko ietur no jūrniekiem, kā arī sociālās apdrošināšanas iemaksas, ko maksā kuģu īpašnieki.
               Minētie kompensācijas maksājumi nedrīkst pārsniegt ienākuma nodokļa un samaksāto sociālās apdrošināšanas iemaksu apjomu

               Attiecīgās nozares

               Jūras transports

               Piešķīrējas iestādes nosaukums un adrese

                           Ministry of Trade and Industry

                           P.O. Box 8014 Dep

                           N-0030 Oslo


title: 2014/500/KĀDP: Politikas un drošības komitejas Lēmums Atalanta/4/2014 ( 2014. gada 24. jūlijs ), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem ( Atalanta ) un atceļ Lēmumu Atalanta/1/2014

text:
               26.7.2014

               LV

               Eiropas Savienības Oficiālais Vēstnesis

               L 222/14

         POLITIKAS UN DROŠĪBAS KOMITEJAS LĒMUMS ATALANTA/4/2014
   (2014. gada 24. jūlijs),
   ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu Atalanta/1/2014

      (2014/500/KĀDP)

   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) un jo īpaši tās 6. pantu,
   tā kā:

               (1)

               Ievērojot Vienotās rīcības 2008/851/KĀDP 6. panta 1. punktu Padome pilnvaroja Politikas un drošības komiteju (“PDK”) pieņemt lēmumus par ES spēku komandiera iecelšanu Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (“ES spēku komandieris”).

               (2)

               PDK 2014. gada 18. martā pieņēma Lēmumu Atalanta/1/2014 (2), ar ko kontradmirāli (LH) Jürgen zur MÜHLEN iecēla par ES spēku komandieri.

               (3)

               ES operācijas komandieris ir ieteicis par jauno ES spēku komandieri iecelt kontradmirāli Guido RANDO, kurš nomainītu kontradmirāli (LH) Jürgen zur MÜHLEN.

               (4)

               ES Militārā komiteja atbalsta minēto ieteikumu.

               (5)

               Tādēļ Lēmums Atalanta/1/2014 būtu jāatceļ.

               (6)

               Saskaņā ar 5. pantu protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   Ar šo kontradmirālis Guido RANDO no 2014. gada 6. augusta tiek iecelts par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta).
   2. pants
   Ar šo tiek atcelts Lēmums Atalanta/1/2014.
   3. pants
   Šis lēmums stājas spēkā 2014. gada 6. augustā.

      Briselē, 2014. gada 24. jūlijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 301, 12.11.2008., 33. lpp.

      (2)  Politikas un drošības komitejas Lēmums Atalanta/1/2014 (2014. gada 18. marts), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu Atalanta/3/2013 (OV L 85, 21.3.2014., 8. lpp.).


title: Padomes Lēmums (2001. gada 18. jūnijs), kas attiecas uz Nolīguma noslēgšanu starp Eiropas Kopienu un Bulgārijas Republiku par Bulgārijas Republikas līdzdalību Eiropas Vides aģentūrā un Eiropas vides informācijas un novērojumu tīklā

text:
Svarīgs juridisks paziņojums

|

32001D0589

Oficiālais Vēstnesis L 213 , 07/08/2001 Lpp. 0065 - 0065

		Padomes Lēmums(2001. gada 18. jūnijs),kas attiecas uz Nolīguma noslēgšanu starp Eiropas Kopienu un Bulgārijas Republiku par Bulgārijas Republikas līdzdalību Eiropas Vides aģentūrā un Eiropas vides informācijas un novērojumu tīklā(2001/589/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 175. panta 1. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā:(1) Ar Regulu (EEK) Nr. 1210/90 [3] tika izveidota Eiropas Vides aģentūra un Eiropas vides informācijas un novērojumu tīkls.(2) Eiropadome Luksemburgas sanāksmē (1997. gada decembrī) noteica, ka līdzdalība Kopienas programmās un aģentūrās ir veids, kā attīstīt pirmspievienošanās stratēģiju Viduseiropas un Austrumeiropas valstīm. Eiropadomes secinājumi attiecībā uz aģentūrām paredz, ka "Kopienas aģentūras, kurās kandidātvalstis varēs piedalīties, tiks noteiktas katrā gadījumā atsevišķi".(3) Eiropadome Helsinku sanāksmē (1999. gada decembrī) vēlreiz apliecināja iesaistošo raksturu pievienošanās procesam, kurā tagad piedalās 13 kandidātvalstis vienotā un vienlīdzīgā sistēmā ar tām kandidātvalstīm, kas ir pievienošanās procesā.(4) Padome 2000. gada 14. februārī pilnvaroja Komisiju vadīt sarunas par to valstu līdzdalību Eiropas Vides aģentūrā, kas izteikušas vēlēšanos pievienoties. Komisija parakstīja sarunu Nobeiguma aktu 2000. gada 9. oktobrī.(5) Šajā lēmumā minētais nolīgums ir jāapstiprina,IR PIEŅĒMUSI ŠO LĒMUMU.1. pantsNolīgums starp Eiropas Kopienu un Bulgārijas Republiku par Bulgārijas Republikas līdzdalību Eiropas Vides aģentūrā un Eiropas vides informācijas un novērojumu tīklā Kopienas vārdā ir apstiprināts.Nolīguma teksts pievienots šim lēmumam.2. pantsPadomes priekšsēdētājam ir tiesības izraudzīties pilnvaroto personu vai personas paziņojuma deponēšanai, kā paredzēts Nolīguma 18. pantā.3. pantsŠo lēmumu publicē Eiropas Kopienu Oficiālajā Vēstnesī.Luksemburgā, 2001. gada 18. jūnijāPadomes vārdā —priekšsēdētājaM. Winberg[1] OV C 120 E, 24.4.2001., 195. lpp.[2] Atzinums sniegts 2001. gada 31. maijā (Oficiālajā Vēstnesī vēl nav publicēts).[3] OV L 120, 11.5.1990., 1. lpp. Regulā jaunākie grozījumi izdarīti ar Regulu (EK) Nr. 933/1999 (OV L 117, 5.5.1999., 1. lpp.).--------------------------------------------------


title: 2013/484/ES: Padomes Lēmums ( 2013. gada 30. septembris ), ar ko ieceļ Reģionu komitejas locekli no Spānijas

text:
               5.10.2013

               LV

               Eiropas Savienības Oficiālais Vēstnesis

               L 263/17

         PADOMES LĒMUMS
   (2013. gada 30. septembris),
   ar ko ieceļ Reģionu komitejas locekli no Spānijas
   (2013/484/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Spānijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Antonio GRIÑÁN MARTÍNEZ kunga pilnvaru termiņa beigām ir atbrīvojusies Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejas locekļa amatā tiek iecelta:

               —

                  Susana DÍAZ PACHECO kundze, Presidenta de la Junta de Andalucía.

         2. pants
   Šis lēmums stājas spēkā tā pieņemšanas dienā.

      Briselē, 2013. gada 30. septembrī

            Padomes vārdā –

            priekšsēdētājs

         L. LINKEVIČIUS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Izpildu Komitejas lēmums (1994. gada 21. novembris), ar ko ievieš datorizētu procedūru, lai saņemtu konsultāciju no centrālajām iestādēm, kas minētas Konvencijas 17. panta 2. punktā (SCH/Com–ex (94) 15 rev.)

text:
Avis juridique important

|

41994D0015

Official Journal L 239 , 22/09/2000 P. 0165 - 0165

IZPILDU KOMITEJAS LĒMUMS(1994. gada 21. novembris),ar ko ievieš datorizētu procedūru, lai saņemtu konsultāciju no centrālajām iestādēm, kas minētas Konvencijas 17. panta 2. punktā(SCH/Com-ex (94) 15 rev.)IZPILDU KOMITEJA,ņemot vērā Šengenas Līguma īstenošanas konvencijas 132. pantu,ņemot vērā iepriekšminētās Konvencijas 17. panta 2. pantu,IR PIEŅĒMUSI ŠO LĒMUMU.1. Piemērojot noteikumus, kas attiecas uz vīzu izsniegšanu, būtu jāpiemēro datorizēta procedūra, lai, izsniedzot vīzu, saņemtu konsultāciju no citu Līgumslēdzēju Pušu centrālajām iestādēm, saskaņā ar datu vārdnīcā noteiktajiem principiem, kas pievienoti šim lēmumam (SCH/II-VISION (93) 20 rev. 3[1]), ar mērķi uzsākt Šengenas Līguma īstenošanas konvencijas piemērošanu. Ja dažas Līgumslēdzējas Puses neatbilst tehniskajām prasībām, lai piemērotu datorizēto tehnoloģiju pēc tam, kad īstenošanas konvencija ir stājusies spēkā, šīm līdzējām Pusēm konsultācijas jāsniedz pēc parastajām metodēm saskaņā ar Kopīgās konsulārās instrukcijas noteikumiem.2. Izpildu komiteja lūdz Līgumslēdzējas Puses pēc iespējas drīzā laikā izveidot tehnisko nodrošinājumu, lai varētu piemērot datorizētas procedūras.3. Kamēr nav pieejams Sirene tīkls (II fāze), kas plānots datu nodošanai apspriešanai, kad sāk piemērot iepriekšminētos procedūras principus, attiecīgās Līgumslēdzējas Puses veic nepieciešamos pasākumus, lai nodrošinātu, ka datus var pārraidīt pa publisko tīklu. Līdzējas Puses garantē piemērotu drošības līmeni pārraidot datus.4. Katra Līgumslēdzēja Puse sedz izmaksas nepieciešamajām iekārtām, lai nodrošinātu datorizētu konsultāciju procesu savā valstī. Divpadsmit mēnešus pēc tam, kad sistēma ir uzsākusi darbību, Līgumslēdzējas Puses apspriežas par kompensācijas maksājumiem par datu pārraidi, ņemot vērā principu, ka izdevumus sedz sūtītāja Puse. Šajā sakarā Līgumslēdzējām valstīm jāņem vērā, ka konsultāciju procesā konsultētā valsts nodrošina konsultējošās valsts likumīgās drošības intereses.Līgumslēdzējas Puses uzskaita izmaksas, kas rodas konsultāciju procesa laikā no dienas, kurā sistēma uzsāk darbību, un iesniedz šo izmaksu pārskatu ne vēlāk kā pēc divpadsmit mēnešiem.Heidelbergā, 1994. gada 21. novembrīPriekšsēdētājsBernd Schmidbauer[1] Konfidenciāls dokuments.


title: 2004/536/EK:Valstu un valdību vadītāju Padomes lēmums (2004. gada 29. jūnijs), ar ko izvirza personu, kuru tā paredz iecelt par Komisijas priekšsēdētāju

text:
               7.7.2004

               LV

               Eiropas Savienības Oficiālais Vēstnesis

               L 236/15

      VALSTU UN VALDĪBU VADĪTĀJU PADOMES LĒMUMS

   (2004. gada 29. jūnijs),
   ar ko izvirza personu, kuru tā paredz iecelt par Komisijas priekšsēdētāju
   (2004/536/EK)
   EIROPAS SAVIENĪBAS PADOME,
   tiekoties valstu vai to valdību vadītājiem,
   ņemot vērā Eiropas Kopienas dibināšanas līgumu, jo īpaši tā 214. panta 2. punkta pirmo apakšpunktu,
   IR NOLĒMUSI.
   1. pants
   Ar šo José Manuel DURÃO BARROSO kungs tiek izvirzīts par personu, kuru dalībvalstu valdības paredz iecelt par Komisijas priekšsēdētāju laikposmam no 2004. gada 1. novembra līdz 2009. gada 31. oktobrim.
   2. pants
   Šo lēmumu nosūta Eiropas Parlamentam.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 29. jūnijā

            priekšsēdētājs —

         B. AHERN